Ini Rupanya Disebalik Kisah Viral Baju Pengantin Hello Kitty.

Kisah pasangan ini cukup unik bila tampil dalam persalinan pengantin dengan Tema  Hello Kitty. Jarang tema sedemikian menjadi pilihan bakal pengantin. Namun, disebabkan pasangan ini mahukan sesuatu yang ‘unik’ dan lain dari yang lain, membuatkan mereka memilih tema ini.

Lebih menarik lagi, tema tersebut menjadi pilihan sang suami yang memang sukakan sesuatu yang unik.

Selain tema yang lain dari yang lain, pasangan ini juga memilih  tarikh yang cukup istimewa iaitu 18.8.2018 sebagai detik bersejarah disatukan sebagai suami isteri yang sah.

“Kami bernikah pada 18/8/18. Kalau diikutkan sebenarnya tak ada idea pun nak buat tema hello kitty ni tapi memandangkan suami ni agak suka benda-benda yang unik, kebetulan dia pun orang seni dan minat pada art itulah hasil dia.

” Tiada paksaan dari saya atau dia sendiri, sebaliknya kami sekadar suka-suka sahaja untuk dijadikan koleksi sebab baju ni bukan pakai masa sanding. sebaliknya kami pakai ketika mengambil gambar untuk sesi outdoor sahaja,” ulas Eira Zain ketika ditemu bual oleh wartawan Majalah Keluarga.

Eira Zain yang memakai baju dari rekaan  suami dan dirinya sendiri memberitahu baju tersebut adalah dari butiknya sendiri.

“Tak susah pun nak dapat busana ini kerana saya dan suami yang design sendiri. Kebetulan saya memiliki butik pengantin sendiri selain menyediakan perkhidmatan andaman.

“Mungkin bagi orang lain ia sesuatu yang pelik tapi pada saya biasa je ,cuma suami yang memang minat bahagian seni. Jadi, baju tersebut adalah hasil perbincangan kami berdua. Jadi, kepada yang berminat untuk mendapatkan busana dengan tema begini boleh hubungi kami.

“Tidak susah untuk mendapatkan material dan kami hanya mengambil masa lebih kurang seminggu sahaja,”ujar Eira lagi yanglebih  fokus kepada bahagian andaman manakala suaminya, Nur Mael membuat kabinet.

Sumber: Eira Zain Bridal (FB)


Sudah Satu Hari Meninggal, Keluarga Baru Tersedar Pada Raya Kedua. Patutlah Tak Angkat ‘Call’

Hati mana tak keruan bila orang yang dinanti tidak kunjung tiba di hari lebaran. Lebih-lebih lagi ibu dan bapa, pasti tidak senang duduk bila anak-anak masih belum sampai di rumah pada malam raya.

Dalam pada sibuk menyediakan juadah, pasti akan berkali-kali mereka cuba menghubungi anak-anak. Dalam hati sentiasa mendoakan agar mereka sampai ke destinasi dengan selamat.

Namun kita yang tular di TikTok ini sangat meruntun hati. Saat kita gembira menyambut Hari Raya, terselit kisah duka dikongsikan seorang individu di media sosial.

Kematian ahli keluarganya dalam bulan Ramadan yang penuh kemuliaan baru-baru ini cukup memberikan impak besar bagi mereka.

“Patutlah tak jawab telefon, rupanya sudah meninggal seorang diri malam raya… “

“Arwah adik (Ash) meninggal malam raya. Kami tak sedar rupanya sudah satu hari arwah meninggal.

“Raya kedua baru uruskan pengebumian arwah,” kata Ain menerusi perkongsian di TikTok.

Upacara pengebumian Allahyarham Mohd Asyraf Mohamad Ariff yang meninggal dunia pada usia 36 tahun selamat diadakan pada 23 April lalu.

Difahamkan bahawa arwah menyewa bersama rakan-rakannya di sebuah lokasi yang tidak dinyatakan. dan dikatakan mengalami demam panas pada hujung Ramadan.

Menurut cerita Ain, setelah panggilan dan mesej tidak dijawab, ahli keluarganya mula menjejaki arwah di rumah sewanya sebelum dia ditemukan tidak sedarkan diri.

“Patutlah adik beradik lain dan mak hubungi seharian tidak berangkat? Allahuakbar, al-Fatihah.

Sementara itu menerusi muat naik berasingan, Ain berkongsi dua keping foto arwah.

“Dengan sekelip mata kau tinggalkan kami di hari dan bulan baik yang dicemburui setiap orang.

Semoga arwah ditempatkan di kalangan orang-orang beriman.


Nak Jadi Ibu Yang baik, Tenang & Elak Jadi Baran? Wanita Ni Kongsikan Tip Yang Simple Tapi Bermanfaat!

Adakalanya karenah anak-anak memang mengundang kemarahan ibu bapa. Lebih-lebih lagi apabila penat bekerja dan anak-anak pula buat ‘hal’ memang membuatkan kurang sabar rasanya.

Tetapi dah nama pun ibu, pasti akan timbul rasa bersalah selepas memarahi anak-anak kan. Tip di bawah ini mungkin sesuai untuk anda praktikkan.

MACAM MANA NAK ELAKKAN JADI IBU YANG BARAN?

Ramai sangat yang pm saya tanya pasal ‘Macam mana nak jadi ibu yang baik.’
‘Macam mana nak hilangkan baran?’
Dan seumpamanya.

Dear parents Dear mommies.
You don’t need to be perfect. Just be patient.

Untuk jadi penyabar, kalian perlu tahu kapasiti kesabaran yang kalian ada sebelum mula terbakar dan meletus.

You know yourself. Stop before you start to forget things, marah dengan perkara kecil dan lupa nak tengok diri sendiri kat cermin.

Husband-husband kena tengok. Kalau para isteri dah hilang manja dan makin menyinga, cepat-cepat isi tangki emosinya yang dah makin kering.

Peluk isteri, sikatkan rambutnya, urut badannya atau belanja makan aiskrim kegemaran. Tak pun cincin sebentuk atau kalau teruk sangat, belanja dia ‘me time’ 2 hari 3 malam di Damai Laut. 😆

Tapi sebenarnya kesudian untuk tadahkan telinga dengar membebel, atau sesi bersembang tenang antara laki-bini sepanjang malam pun, lebih mahal dan mendamaikan dari Damai Laut.

Yup, just simply being a therapist to her.

Jangan biar isteri terlalu nak jadi perfect. Sempurna itu bukan sifat manusia. Jangan cuba melawan fitrah. Nanti kita juga yang parah.

Isteri, kalau rasa haritu boleh melayan anak, tak larat memasak, senyum dan gantung kuali. Foodpanda kan ada!

Kita tak ada bos yang tukang cek kerja di rumah dah selesai ke belum. Tak ada timeline pun. Kalau tak larat, tinggallah dulu. Buang rasa runsing dengan ‘gunung Kinabalu’ yang makin tinggi setiap hari.

Belajar bertenang dengan diri bila nampak rumah sepah.

Saya faham perasaan tu. Kadang-kadang, lantai yang melekit, tapi kenapa sampai ke otak rasa berdenyut. Your floor doesn’t define your happiness… so relax.

Jangan setiap masa nak rumah perfect, sampai anak nak main pon kita tak bagi. Rasa runsing je, cepat-cepat pejam mata dan bayangkan otak-otak anak sedang pesat berkembang waktu mereka sedang bermain.

Agak-agak lagi 30 minit suami balik, barulah pulun kemas dengan anak-anak. Kalau tak, nampak anak nak menyepah sikit, dada dah rasa kena cengkam.

Tapi kalau ada hari yang ada extra motivasi, & doing house chores make you happy, teruskan usaha buat rumah berkilat.
.
.
Bila bangun tidur, pastikan kita bangun dengan senyum. Kajian dah membuktikan, senyum selama satu minit selepas tidur, boleh meningkatkan paras hormon gembira dalam badan. Dan bantu mood kita kekal ceria sepanjang hari.

Hari ni, malam sebelum tidur, cuba tulis beberapa perkara yang buat kita syukur. Kemudian, tulis perkara yang kita nak buat esok, dan bayangkan sejelas-jelasnya.

Sebelum tanya macam mana nak sayang anak-anak, sayangi diri sendiri dulu. Penuhi gelas emosi sendiri, sayangi badan sendiri dan rasai kehebatan nyawa yang Allah dah beri.

Itulah langkah pertama nak jadi yang terbaik untuk orang lain.

You are beautifully made by Allah.
Dilahirkan dengan manfaat untuk membahagiakan dirimu, bukan untuk membebanimu.

Kredit: Wawa Shauqi


Khasiat Epal Hijau Untuk Kesihatan Dan Kecantikan. Ini Yang Mesti Tahu!

Jika diberi pilihan untuk memilih epal merah atau hijau, tentu ramai memilih epal merah yang lebih manis, manakala epal hijau berasa masam.

Tapi hakikatnya ramai yang tak tahu sebenarnya epal hijau lebih banyak khasiat berbanding epal merah.

Epal hijau mempunyai pelbagai khasiat kerana kandungi nutrisinya yang tinggi, seperti zat besi, magnesium, potasium, kalsium, soldium, vitamin C, vitamin A, vitamin B dan serat yang mudah larut. Oleh sebab itu, jika memakan epal hijau, kita digalakkan memakan sekali dengan kulitnya kerana sebahagian kandungan vitamin C terletak di bawah kulitnya.

KESIHATAN

Penyakit 3 serangkai
Penyakit yang sering dihidapi rakyat Malaysia ialah penyakit kencing manis, darah tinggi dan sakit jantung. Dengan pengambilan epal hijau secara konsisten, penyakit-penyakit ini dapat ditangani.

Sembelit
Bagi mereka yang mempunyai masalah sembelit atau penghadaman, kisarkan epal hijau dengan saleri dan diminum setiap pagi sebelum sarapan. Ia dapat membersihkan saluran usus serta membuang toksid dengan pantas menerusi sistem pencernaan.

Menguatkan sistem imun badan
Apabila makan buah epal, tidak kiralah epal merah atau epal hijau, jangan sesekali buang kulitnya. Pastikan anda mencuci epal dengan bersih dan pastikan tiada sebarang wax atau bahan kimia pada kulitnya. Di dalam kulit epal hijau terdapat vitamin dan mineral yang dapat membina dan memperkukuh sistem imunisasi.

Selain itu epal hijau mempunyai manfaat seperti :
1. Menghalang pembinaan plak kolesterol dalam dinding salur darah dan mengurangkan risiko penyakit jantung.
2. Membantu kesihatan menguatkan fungsi paru-paru.
3. Menguatkan tulang dengan menambah pada mineral pada tulang.
4. Mengekalkan berat badan.
5. Mengurangkan kekerapan mendapat asma.
6. Mengurangkan risiko mendapat penyakit barah.

KECANTIKAN

Mencantikkan kulit wajah
Epal hijau sangat kaya dengan vitamin A, B dan C yang sangat baik untuk kulit. Dengan makan epal ini secara konsisten, kulit akan bersih tanpa jerawat dan parut. Lama-kelamaan kulit akan berseri dan semakin sihat.

Detoks semula jadi
Epal hijau yang kaya dengan serat mampu menjaga kesihatan hati, sistem pencernaan dan buah pinggang bebas dari toksin dan elemen yang berbahaya.

Menghalang kerosakan gigi
Apabila kita makan epal hijau, air liur yang banyak akan dihasilkan. Penghasilan air liur yang banyak dapat mengurangkan bakteria di dalam mulut dan seterusnya mencegah kerosakan gigi.

Kesimpulannya, epal hijau sangat bagus untuk mengekalkan kesihatan dan kecantikan yang baik. Zat masam epal hijau merupakan pembersih tubuh yang sangat baik. Cuma pesakit gastrik harus berhati-hati dengan epal hijau yang masam.


Asbab Demam, Tiga Bulan Suami Koma, Belum Beri Nama Bayi, Isteri Setia Menunggu

Rindu seorang isteri kepada suami sungguh menyakitkan. Tiada siapa yang tahu betapa diri ini begitu merindui pelukan dan kasih sayang seorang suami. Begitu juga anak yang masih kecil pastinya dahagakan kasih sayang seorang ayah.

Meruntun jiwa kisah sebuah keluarga yang tiada lagi kasih sayang seotang suami. Isteri yang menanti suami sedar kembali tanpa pernah mengeluh. Tetap menitipkan doa menantikan hari bahagia.

Menerusi perkongsian berkenaan difahamkan suaminya tidak sedarkan diri setelah mengalami jangkitan kuman yang berpunca demam.

Lebih menyentuh hati, anak keduanya masih belum diberi nama dan menunggu suaminya untuk sedar kembali untuk memberi nama buat anak perempuan mereka.

Amirul ..
hari ni, kalau awak sihat .. mesti awak gembira sgt dik. Sbb hari ni awak dpt anak ke dua .. baby gurl tau dik.
Awak kan dah ada anak lelaki ..
Mesti awak suka dpt anak perempuan ni

Amirul ..
Lama sgt dah awak tidur, dik.
Bangunlah dik .. kesian Midah. Tiga bulan lebih dah dia tunggu awak, dik. Bangunlah cepat dik … kesian sungguh pada Midah, dik .. dia tunggu awak dlm linangan air mata tau dik .. Sedihnya hati dia dik, awak tak dpt nak qamatkan baby awak tu dik … luluh hati dia tatap wajah anak tu tanpa awak di sisi dik ..

Amirul ..
Awak tahu tak .. mak awak pun dah tak ada tau. Kakak awak, Intan tu … tak sampai hati nak bagi tau awak, dik. Mak awak dah pergi .. setelah genap seminggu dia jaga awak kat wad dulu . Kakak awak takut awak sedih kalau tau semua tu, dik. Awak tu bukan hanya kesayangan mak awak .. tapi awak juga kesayangan kakak awak.

Amirul ..
Awak tahu tak .. sejak awak kat wad .. hari-hari kakak awak pergi tengok awak tau , dik. Sbb awaklah satu-satunya adik dia .. kesian dia tau. Dia trauma sgt tau .. Dia takut nanti awak pun tinggalkan dia juga ..

Amirul ..
Awak bangunlah ya dik .. baby gurl awak belum ada nama .. Midah kata .. dia tunggu awak balik utk letak nama kat anak dara awak tu. Kami dah beli semua keperluan baby gurl awak tu dik .. cantik tau dik …

Amirul ..
Awak lelaki yg baik dik .. susah nak jumpa lelaki mcm awak dik. Dalam usia muda .. awak korbankan masa muda awak .. kawin dgn Midah yg dah janda anak dua tu .. Awak baik tau dik .. kami sgt kagum dgn awak, dik ..

Amirul ..
Kuatlah dik ya .. bangunlah dik yaa .. kami mendoakan kepulanganmu ke pangkuan keluargamu .. cepatlah sembuh ya dik …

Semoga Allah permudahkan segala urusan ke atas Mohd Hisham Ammrirul Rahim dan sembuhlah dia spt sedikala hendaknya


Cara Mudah Ingat Sifir Tanpa Hafal. Wanita Ni kongsi Kaedah Gigi. Cepat Faham, Anak Pun Tak Stres!

Memperkenalkan sifir pada anak-anak bukan sesuatu yang mudah, apalagi untuk dihafal. Bab ini memang susah sampai naik pening dibuatnya. Nak memudahkan anak-anak faham adakalanya mengambil masa. tetapi andai tahu cara dan teknik pasti tak akan menjadi masalah.

Sifir Tanpa Hafal – Kaedah Gigi

Ramai anak-anak akan suka guna kaedah ini. Tak perlu hafal, hanya lukis dan kira gigi yang comel.

Perkara terpenting dalam sifir ialah faham. Bila kita dah mula beri cara mudah, lama kelamaan, sifir itu akan hidup dalam otak anak kita.

Melalui kaedah gigi ini, anak akan lebih senang nampak dengan jelas konsep sifir. Apa konsep sifir tu? Penambahan berulang-ulang jawapannya.

Bila anak jelas dengan konsep, maka akan keluarlah sifir secara spontan dari mulut mereka.

Jemput share, biar anak-anak kita sedar yang sifir ni senang je..

Syaqiera Adni,
Fahamkan sifir, semuanya akan jadi mudah.

**Cuba try test buat pada anak-anak. Have fun.


Cantik dan Putihkan Gigi Menjelang Raya, 2 Bahan Paling Mujarab!

Bila sebut soal raya, semua perkara kalau boleh nak tukar serba baru. Nak cantik dan tampil menarik lagi jelita di pagi raya. Walaupun cantik bergaya, kebersihan diri dan soal kesihatan dalaman haruslah diselarikan.

Selain muka yang cantik, bersih dan mulus, soal penjagaan gigi juga harus diberikan keutamaan. Tak guna kalau rupa cantik dan kacak tetapi gigi tak putih dan bersih.

Pening kepala memikirkan produk dan jenama mana satu paling berkesan memutihkan gigi namun masih tidak berjaya. Apa kata anda cuba petua menggunakan bahan dari dapur ini. Soda bikarbonat adalah bahan mujarab untuk memutihkan gigi.

Ikut seperti yang disarankan oleh Fitriah Azman ni. Mujarab lagi berkesan.

Jadi kak El nak share la petua putihkan gigi dengan 2 bahan yang mudah didapati. Kak El dah cubaa. Terbukti keberkesannya okei! Gigi nampak bersih. Nafas pun segar. Korang kena cuba jugak tau.

BAHAN-BAHAN:
Soda bikarbonat
Jus lemon atau strawberi
Ubat gigi biasa

Caranya:
1. Letak soda bikarbonat dalam bekas.

2. Perah lemon tadi ke dalam bekas yang dah diletak soda bikarbonat tadi.

3. Kacau dan sekatakan larutan tadi sehingga jadi paste macam ubat gigi. Campurkan sedikit air ye.

4. Gosok gigi seperti biasa. Biarkan selama 5 minit. Kemudian barulah berkumur macam biasa.

Cara ni takleh diamal selalu tau. Kang tadi kita dah campur perahan lemon kan. Kerap kerap guna nanti terhakis gigi kita kan.

Boleh tambah garam dan guna gel alovera dalam larutan tadi untuk kurangkan karang pada gigi.

Punca Utama Gigi Kuning
Gigi yang kuning dan tidak putih bersih biasanya petanda gigi tidak sihat. Antara punca-punca masalah gigi kuning yang perlu anda ketahui adalah seperti di bawah ini. Sebaiknya elakkan semua perkara ini.

Minum Teh & Kopi
Minuman seperti teh dan kopi tergolong dalam penyebab masalah gigi menjadi kekuningan. Tidak hanya dua minuman ini, makanan seperti jeruk yang mengandungi pewarna juga menjadi penyebab gigi kuning. Elakkan.

Faktor Usia
Ramai yang tidak tahu bahawa warna gigi turut dipengaruhi oleh pembentukan tulang. Ini adalah kerana pembentukan tulang tersebut memiliki unsur genetik serta usia. Jadi, warna gigi pun turut dipengaruhi oleh dua faktor ini.

Rokok
Menghisap rokok sememangnya buat gigi jadi kuning. Kandungan nikotin dalam rokok menyebabkan ruang mulut menjadi asid. Nikotin ini akan melekat pada elemen gigi dan tertinggal pada dinding gigi. Inilah yang menyebabkan gigi bertukar warna.

Ubat-Ubatan
Selain kopi, teh dan rokok, ubat-ubatan seperti antibiotik juga mempunyai bahan yang bertindak membuat gigi bertukar warnanya.

Kredit: Fitriah Azman


Ini Hasrat Abang Viva, Mahu Tumpu Kerja Sukarelawan, Rancang Berhenti Kerja.

Siapa yang tak kenal Abang Viva sejak kejadian banjir yang melanda negara awal December tahun lalu.

Sikap prihatinnya yang datang dari Melaka hanya berbekalkan wang tunai RM50.00 dengan hanya menggunakan kereta viva serta bot penyelamat yang diletakkan di atas bumbung menarik perhatian ramai.

Kisahnya yang membantu mangsa banjir secara solo telah menjadi tular sehingga saban hari kisahnya menjadi tatapan umum warganet.

Sikap rendah dirinya membuatkan ramai yang memujinya. Malah baru-baru ini, telah mendapat anugerah dan diberi sebuah kenderaan pancuan empat roda.

Terbaru, kisah Abang Viva sekali lagi mendapat perhatian apabila dikatakan mula merancang berhenti kerja dan mahu memberi tumpuan kepada kerja sukarelawan.

Abang Viva atau nama sebenarnya memberi tahu hasrat itu selepas menerima sijil penghargaan daripada Jabatan Bomba dan Penyelamat Malaysia (JBPM) atas keprihatinannya membantu mangsa banjir, baru-baru ini.

“Kerja sukarelawan memberi kepuasan kepada diri dan ketika ini saya lebih selesa membuat kerja kebajikan membantu golongan yang memerlukan bantuan,” katanya ketika ini masih cuti berkerja dan bercadang mahu berhenti dalam masa terdekat bagi menumpukan perhatian kepada kerja sukarelawan.

Dia menerima sijil penghargaan yang disampaikan Ketua Pengarah JBPM Datuk Seri Mohammad Hamdan Wahid pada Majlis Perbarisan Tahunan 2022 JBPM di sini, hari ini.

Mengenai kerja sukarelawannya, Azwan berkata, dia bercadang membantu membersihkan pusat tahfiz di Pahang yang terjejas akibat banjir baru-baru ini.

Menurutnya, dia juga sudah mengadakan kutipan dana yang dimulakan sejak dua hari lalu melalui Facebook bagi membantu menyediakan peralatan diperlukan di pusat tahfiz.

Katanya, setakat ini sambutan menggalakkan daripada orang ramai yang bersama memberi sumbangan dan berharap lebih ramai dapat menyumbang bagi membantu pusat tahfiz yang jejas banjir.

“Saya enggan mendedahkan jumlah sumbangan yang terkumpul setakat ini dan berharap akan bertambah sebelum meneruskan misi baharu ini,” katanya.

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara


Anak-anak Dah Remaja, Terasa Meraka ‘Juah’ Dengan Kita. Ni Patut Mak Ayah Buat Segera!

Ibu ayah jangan pernah lupa, membina hubungan yang baik dan akrab dengan anak-anak yang sedang meningkat remaja itu adalah sangat penting. Terutamanya perlu tahu untuk mengubah dan menyesuaikan diri mendekati anak remaja sejak peringkat umur  13 tahun ke atas.

Namun jika ada yang sudah menjauhkan diri dan baru kini kita merasakannya, masih tidak terlambat untuk kita perbaiki hubungan dan menambat kembali hati anak remaja kita agar kembali mesra sebagaimana mereka masih kecil dahulu.

Oleh itu, bagaimana cara dan tipsnya yang boleh kita lakukan?

Hal ini dikongsikan oleh Puan Ainun Mardhiah hasil apa yang diperolehi daripada seminar mendidik anak era digital. Untuk lebih lanjut, ini perkongsiannya.

DAH TERLAMBAT UNTUK TAKLUKI HATI ANAK?

Baiklah, nak ceritanya.. masa “Seminar Mendidik Anak Era Digital” yang lepas, saya memang hajat sangat nak tanyakan soalan ni kepada Puan Nor Afidah, salah seorang Guru Parenting di Malaysia.

Soalannya apa?

“Anak-anak dah remaja. Kerana kita kekurangan ilmu waktu muda-muda dulu, kita tak melayan dan menakluki hati anak dengan baik.

Anak jauh dengan kita. Anak tak respect kita sebagai ibu ayah. Ada sahaja yang nak dijawabnya. Dan lebih parah, bila anak sebut, rasa benci pada mama! Tak suka ayah!

Apa yang kita patut buat?”

Subhanallah, jawapan yang saya dapat pada hari itu sangat berharga.

1. Jangan malu untuk memohon maaf kepada anak-anak.

Rendahkan ego kita. Peluk anak, pegang tangan anak dan ucapkan tulus dari hati.. “Abang/kakak, mama minta maaf kalau mama ada buat kakak sedih dan terasa. Kakak, mama sayang sangat kakak. Mama minta maaf ya nak, atas kesilapan dan kekurangan mama dalam mendidik kakak.” Percayalah, dengan meminta maaf, insyaAllah anak-anak akan hormat kita. Bukan pijak kepala kita. Kita sedang mendidik diri kita dan anak-anak tentang akhlak Rasulullah SAW.. meminta maaf dan memaafkan.

2. Umur remaja adalah umur yang sangat sensitif.

Seperti post saya sebelum ni, ibu ayah kadang terlupa nak menjaga hati anak. Contoh begini :

Kita bawa anak ke rumah kawan. Kawan puji anak kita, “MashaAllah baiknya anak awak. Sopan je,”

Kita pula jawab, “Eleh, budak ni depan orang baiklah. Kalau kat rumah? Adoiii.. pening dibuatnya, ”

Niat kita mungkin nak bergurau.. tapi tanpa sedar telah mencalarkan emosi anak yang mendengar. Inilah bibit-bibit yang meretakkan emosi anak dengan kita. Baiki dan ubah.. Hargailah anak-anak.

3. Jadikan anak remaja sebagai sahabat kita.
Apa yang biasa kita buat dengan best friend kita? Dengar masalah dia, bagi motivasi, bercakap baik-baik kan? Cuba praktikkan untuk anak remaja kita. Mereka memang percaya pada kawan-kawan, tapi kita sebagai ibu ayah tetap ‘menang’ di hatinya bila kita berusaha untuk memenangi hatinya, InsyaAllah.

Alhamdulillah, inilah isi-isi penting hasil diskusi saya dengan Puan Nor Afidah. Malam ni Puan Nor Afidah ada buat Parenting Class. Seorang yang pakar dalam bidang parenting. Rujuk page Parent Connect. Rugi sangat kalau ibu ayah tak ambil peluang ni.


“Ya Allah Berilah Kesihatan Sihat Tubuh Badan Suamiku.” Sweetnya Isteri Amy Search Mendoakan Buat Suaminya

Sesungguhnya doa seorang isteri kepada suami menjadi salah satu doa mustajab. Hikmah doa seorang isteri memberikan impak yang besar dalam .kehidupan seorang suami.

Melalui kapsyen yang sungguh menyentuh hati yang ditulis oleh isteri kepada penyanyi rock Malaysia, Amy Search, Norhasniza Hassan. Telah muat naik sekeping gambar beliau bersama Amy Search dengan melahirkan rasa syukur dengan kehidupannya.

Jauh disudut hatinya, beliau mendoakan agar suaminya diberikan kesihatan dan dijauhkan hasad dengki manusia.

“Muka kami Suami Isteri kepenatan kelmarin .No filter.
Dulu cantik hensem mcm mana pun kita akan tua dan layu berkedut jgk , dulu kita disanjung suatu hari kita akan berada dibawah jgk Allah akan tarik satu2 nikmat dia makan dh tk boleh makan pedas , makan byk skrng dh mula muntah Allahuakbar .. Anak2 dh besar masuk remaja sekarang .”

Doa buat suami

“Ya allah berilah kesihatan sihat tubuh bdn Suamiku , jauhkan dia dr manusia hasad dengki dan khianat mati lah kami dlm husnol khotimah mu berilah kami Syurga firdaus mu . Aminnnn . . – love u Syurgaku . @aku.amysearch”

Keluarga bahagia

Bersyukur apa yang kita ada

Coretan yang sungguh sweet sebagai seorang isteri. Sungguh inspirasi!


Jaga Anak Memang Penat, Itu Realitinya &  Suami Ni Kongsi Pandangan.

Menjaga dan membesarkan anak bukanlah kerja mudah. Itu belum lagi sentuh bab melayan ragam dan karenah anak-anak. Semua itu memerlukan kesabaran yang tinggi.

Sedar akan sukarnya seorang ibu menjaga anak-anak, apatah lagi buat suri rumah sepenuh masa, suami ini ingin berkongsi pandangannya. Harapannya agar lebih ramai suami di luar sana akan lebih prihatin dalam menyantuni isteri dengan sebaiknya dan sekali gus menghargai apa yang dilakukan oleh isteri kerana apa yang dibuat itu bukan kerja yang remeh malah berat dan memenatkan.

Jom semak perkongsian ini.

Jaga anak memang penat ke? Serius penat! Siapa yang kata tak penat tu memang temberang la. Ataupun tak pernah jaga lagi!

Setiap pagi kena buat rutin yang sama. Urus mandi dia, urus makan dia, dari hujung rambut hingga hujung kaki kena urus. Tambahan kena urus kerja rumah lagi. Hari hari rutin sama. Yang beza cuma ragam anak.

Bayangkan setahun ada 365 hari, maka ada 365 kebarangkalian ragam yang berbeza.

Ada hari dia baik macam malaikat. Ada hari hari nauzubillah, ragam dia boleh buat mengucap panjang. Rutin semua jadi carca marba tergendala semuanya.

Huh, bukan badan je penat mental pun penat campur stress.

Sungguhlah, siapa yang jadi surirumah ni sangat perlukan sokongan dari pasangan mereka.

Anak anak memang tak akan faham maknya penat, pasangan sahaja la yang cukup matang untuk faham dan hargai kerja surirumah ni.

Jaga anak memang penat tapi nak jaga dan sedapkan hati pasangan lagi penat sebenarnya.


“Ya Allah Jatuh Cinta..” – Neelofa Teruja Kongsi Momen Terpikat Dengan Suami

Sebelum ini, peminat hanya mengetahui Neelofa dan PU Riz kali pertama berkenalan melalui urusan kerja di tahun 2017.

Siapa sangka, rupanya jodoh mereka sedang diatur dengan indah oleh Allah sebelum selamat mendirikan pernikahan tahun lalu.

Baru-baru ini, dalam rancangan temubual MeleTOP, Neelofa atau Noor Neelofa Binti Mohd Noor berkongsi tentang permulaan bibit -bibit percintaan mereka.

Menurutnya, dia mula jatuh hati pada suaminya itu saat Haris menjadi imam solat terawih di kediaman keluarganya pada dua tahun lalu.

“Sebenarnya, sebelum ini kami pernah bekerjasama beberapa kali. Di rancangan ini juga kami pernah sahaja bertemu. Ketika itu memang tidak dinafikan dia (PU Riz) seorang yang kacak.

” Masa bulan puasa ketika Covid-19 tahun 2020. saya ingin mencari imam untuk solat terawih di rumah. Ramai yang tidak lapang ketika itu.

” Sehinggalah saya terfikir tentang PU Riz kerana pernah bekerjasama dengannya.Jadi saya panggil dia sajalah. Bila dia pertama kali pergi ke rumah mak, saat itulah saya mula jatuh cinta dengannya,” kongsi Lofa.

Sumber : YouTube MeleTOP


Hasilkan 378 biji Pau Tema Jalur Gemilang, Wanita Ini Kesal Rasa Di Scam

Negara Malaysia sememangnya terkenal dengan kekreatifan berkenaan dengan makanan. Ada saja idea yang baru untuk menghasilka karya seni melalui makanan seperti menghasilkan pau bertemakan jalur gemilang.

Wanita ini meluahkan rasa terkilan dengan satu kumpulan media yang dipercayai terkenal, pada asalnya media tersebut membuat permintaan untuk hasilkan “Giant Flag Pau” dan membuat penggambaran dan akan memnyiarkan cerita berkenaan pau itu. Dipercayai mereka satu team bertungkus lumus dalam menyiapkan persiapan untuk menghasilkan ‘Giant Flag Pau’ namun beliau merakan seperti ditipu serta orang tidak menghargai usahanya

Setelah selesai photoshoot dan temuramah, didapati media tersebut tidak menayangkan kisah pau mereka.

“Anyway, kitaorang okay cuma time tu kecewa sikit lah dengan media tersebut sebab effort kita tak dipamirkan! And things like this never happened dengan semua media yang kita pernah kerjasama sebelum ni”

Meninjau ke ruangan komen, ada yang memberikan kata-kata semangat dan menjawab persoalan bagi pihak yang bekerja sebagai media. Kejadian ini terjadi pada bulan Kemerdekaan tahun lepas.

Tidak dinafikan, hasil tangan dalam menghasilkan pau yang bertemakan jalur gemilang ini memang mengagumkan. Mungkin dalam media, sesetangah tempat banyak prosedur dalam menghasilkan sesuatu artikel, ianya bergantung pada kehendak editor ataupun penceritaan yang menarik akan dipilih.

Mungkin rezekinya bukan disitu, tapi bila dah viral di laman twitter, Alhamdulillah rezki datang daipada situ. Apapun memang terbaik hasilnya! kreatif sungguh.


Kencing Tak Lawas, Hilangkannya Dengan 6 Petua Semulajadi Ni!

Pernah tak terjadi,  baru sahaja ke tandas membuang air kecil, kemudian tidak sampai lima minit terasa ingin lagi ke tandas. Dan bila kencing, sikit-sikit sahaja keluarnya dan  kadang-kadang hingga membawa rasa sakit.

Sebenarnya bila ini yang berlaku, itu bermaksud anda kini sedang mengalami masalah kencing tidak lawas.

Jika hal ini berterusan, tentu mengganggu tugas harian kita dek kerana terlalu kerap ke tandas. Apatah lagi masalah ini akan turut dirasai pada waktu malam di mana sekali gus menyebabkan masalah tidur anda akan terganggu dan badan mula akan berasa lesu dan tidak bermaya.

TANDA-TANDA MENGALAMI KENCING TIDAK LAWAS

Oleh itu, usah ‘seksa’ tubuh badan anda dan sebaiknya carilah rawatan segera. Apa kata dalam banyak-banyak kaedah rawatan dicuba dulu petua ini, mana tahu serasi.

LOBAK PUTIH

Menurut perkongsian Amatshah Talib di akaun fbnya, lobak putih dikatakan boleh merawat masalah kencing tidak lawas jika diamalkan. Cara penyediaan rawatan ini juga cukup mudah,  ambil sebatang lobak putih, kemudian diparut hingga menjadi segelas air. Jika tiada parut, boleh juga menggunakan blinder.

Parutan lobak putih tersebut di minum sebelum tidur setiap 3 hari berturut-turut. Diingatkan juga untuk membaca selawat. Kemudian  jarakkan seminggu sekali hingga sebulan sekali untuk kekal sihat.

Ekstra Info :

Yang tak tahan baunya, tutup hidung terus minum.

Lobak ni parut mentah, makan mentah, jangan kupas kulit.

SELAIN amalkan cara yang disarankan oleh rakan fb kita ini, anda juga boleh mencuba dengan bberapa petua yang lainnya yang juga diakui boleh membantu untuk melancarkan proses pembuangan air kencing. Antaranya adalah seperti :-

DAUN SIRIH

Ambil beberapa helai daun sirih kemudian direbus. Amalkan minum air rebusan tersebut dua kali sehari.

BARLI

Rendam segenggam barli kemudian rebus hingga empuk. Jadikan amalan minum air rebusan bali setiap hari. Ini akan dapat membantu meredakan masalah pembuangan air kecil dan dalam masa yang sama menyejukkan badan.

NANAS

Ambil nanas yang belum masak dan kupas kulitnya. Kemudian dikisar bersama air. Minum air jus tersebut dua kali sehari sehingga anda tiada lagi berhadapan dengan masalah kencing tidak lawas.

AIR MASAK

Ini adalah ubat yang terbaik untuk atasi masalah kencing tidak lawas ini. Oleh itu, pastikan minum air dengan banyak.

DURIAN BELANDA

Cari durian belanda yang belum masak, dan kemudian ambil isinya dan didihkan bersama air. Setelah itu biarkan suam dan jika perlu tambahkan sedikit gula untuk memberi rasa sebelum diminum. Amalkan sehingga hilang masalah kencing tak lawas itu.

Namun sekiranya rasa sakit setiap kali ingin membuang air kecil, dan masalah kencing tidak lawas turus dialami adalah lebih baik disarankan agar bertemu dengan doktor untuk mendapatkan pemeriksaan yang lebih teliti tentang masalah tersebut.


Akui Hidup Lebih Aman, Puteri Sarah Kongsi Perkembangan Kes Orang Ketiga!

Umum sudah sedia maklum pergolakan yang berlaku dalam rumahtangga pelakon, Puteri Sarah Liyana Megat Kamarudin. Baru-baru ini Puteri Sarah mengesahkan wanita yang didakwa mengganggu rumah tangga bersama suaminya yang juga pengarah, Syamsul Yusof iaitu Ira Kazar sudah memberi keterangan kepada Jabatan Agama Islam Wilayah Persekutuan (JAWI) pada minggu lalu.

Menurut Sarah, Ira dipanggil bagi membantu siasatan berhubung tindakan saman yang difailkannya di Mahkamah Sesyen Kuala Lumpur dan dua aduan di JAWI serta Jabatan Agama Islam Selangor (JAIS) pada penghujung Jun lalu.

Namun, aktres berumur 37 tahun ini tidak dapat memaklumkan tarikh sebenar keterangan itu dibuat berikutan enggan mengganggu siasatan.

“Apa yang boleh saya beritahu, dia sudah pun tampil beri keterangan dan sekarang pegawai penyiasat sedang jalankan siasatan.

“Siasatan juga mengambil masa dan Insya-Allah selepas selesai saya akan bertindak ke peringkat seterusnya.

“Ada dua aduan dibuat iaitu satu di mahkamah syariah untuk dakwaan orang ketiga manakala di mahkamah sivil untuk dakwaan melakukan gangguan.” katanya ketika sidang media teater Maduku Terpaling Kalut yang diadakan di Ascott Kuala Lumpur, pada Selasa.

Tambah pemilik nama Puteri Sarah Liyana Megat Kamaruddin, dia berasa lega melihat perkembangan kes aduannya itu yang berjalan dengan baik.

“Saya perjuangkan ini untuk diri sendiri dan anak-anak. Ia memang satu proses yang panjang tetapi alhamdulillah, ada progres.

“Saya tak kisah menunggu asalkan ada pergerakan tentang siasatan ini. Nampak usaha keras saya berjalan.” tambahnya.

Dalam pada itu, Sarah menyatakan kini dia dan keluarga tidak lagi diganggu oleh pihak ketiga selepas arahan injuksi dikeluarkan.

“Pihak di sebelah sana tidak boleh berkomunikasi langsung dengan saya dan mendekati keluarga saya.

“Sekarang saya akui hidup saya lebih aman.” ulasnya.

Minggu lalu, Pengarah Jawi, Datuk Mohd Ajib Ismail mengesahkan Ira Kazar hadir memberi keterangan berhubung gangguan orang ketiga dalam rumah tangga membabitkan Sarah dan suaminya Syamsul Yusof.

Ira disiasat berdasarkan Seksyen 38 Akta Kesalahan Jenayah Syariah (Wilayah-Wilayah Persekutuan) 1997.

Sumber : Gempak


”Kelopak Mata Amsyar Sampai Terbelah”, Ibu Ni Kongsi Pengalaman Ngeri Anak Jadi Mangsa Akibat Dicakar Kucing!

Pengalaman yang cukup mengerikan buat wanita ini bila mana anak kecilnya menjadi mangsa cakaran kucing peliharaan mereka.

Kejadian yang berlaku secara tiba-tiba di kediaman mereka menyebabkan si kecil ini terpaksa menahan kesakitan dan menerima jahitan pada tempat yang dicakar.

.Hari pertama 1 jun 2020..kenangan yang tidak boleh dilupakan.
kami ada pelihara kucing nama grey.hari kejadian sekitar 11pg macam tu.pintu buka tp pintu grill tutup.jadi nampak la kat luar kucing bergaduh lari lalu depan rumah..cepat2 la tutup pintu sebab takut grey lari keluar jugak sebab dia pernah panjat grill tu lari kejar kucing lain dan hilang…sehari kami cari baru jumpa.
Tak nak kejadian sama berulang jadi tutup pintu.tak sangka tindakan saya tu..membuatkan grey marah..amsyar masa tu duduk berdekatan dgn grey dekat depan pintu juga..lepas ja tutup pintu tu berlalu nak duduk di sofa…

lps tu la grey nampak amsyar terus dia terkam kepala amsyar dan gigit cakar semua…benda tu jadi sangat cepat berapa saat ja..bayangkan macam kucing bergaduh tu..betul2 grey buat mcm tu kat amsyar.dakap kepala amsyar mcm musuh dia.
Bila nampak tu terus baling bantal dekat grey..grey lari..tapi grey datang balik macam nk serang lagi..saya ambik bantal tadi pukul grey…sebab geram sangat grey buat macam tu dekat amsyar..tgk amsyar terbaring darah dah meleleh dari mata..masa ni baru perasan..

kelopak mata amsyar terbelah kena cakaran grey..nampak isi terkeluar.dan kesan gigitan di kepala cakaran di dada,belakang kepala,mulut..mengigil tgk luka banyak macam tu…
Amsyar dah meraung raung..Mama pun nangis sama.masa dukung amsyar tu grey macam nak serang lg.kami lari masuk bilik…tutup pintu Call husband suruh balik dia ada kt luar masa tu.nasib dia memang otw balik.

Tak berani keluar bilik dah.tak lama husband sampai.terus ke klinik..baju mama penuh darah..masa tu tekan dgn tisu ja luka kat mata amsyar sebab darah banyak keluar.
Luka dekat kelopak mata Amsyar kena 5 jahitan.Allah pelihara tak kena dalam mata..mungkin dia tutup mata masa serangan tu..jangan kecam saya..saya pun tak tau benda ni nak jadi.
Doakan amsyar cepat sembuh.hari ni bengkak dah surut.mudahan cepat baik Amsyar.mama minta maaf sayang…salah mama..mama x potong kuku grey…

Pesanan saya kalau nak jaga kucing pastikan kuku di potong,vaksin,dan kasi…nasib baik kami vaksin grey..kalau tak mungkin jangkitan kuman dekat luka lebih teruk.


Zikir Asma Ul Husna, Mudah  Amalkan Untuk Lembutkan Hati Pasangan!

Manfaat dan kesan doa begitu besar dalam  kehidupan harian kita. Bahkan dengan berdoa, adalah sebagai satu cara atau usaha kita lakukan untuk memperolehi apa yang dihajati.

Bercerita tentang doa, imum ketahui banyak bacaan doa yang boleh diamalkan, dan salah satunya dengan menyebut nama-nama Allah untuk yang berhajat melembutkan hati pasangan.

Jom semak perkongsian ini.

Doa dan tips zikir Asma Ul Husna untuk lembutkan hati suami/isteri yang hatinya keras.

Zikir ya Qohhar, ya Latif, ya Malik 40x selepas setiap solat dan solat tahajud dan doa berikut

” ya Allah, tundukkan suamiku/isteriku kepadaMu agar dia taat kepada perintahMu, lembutkan hatinya yang keras dan balik-balikkan hatinya untuk
menunaikan tanggungjawabnya sebagai suami/isteri”

Doa dan zikir Asma Ul Husna supaya kasih sayang Suami/Isteri kembali mesra:

Zikir ya Rahman ya Rahim ya Wadud ya Mu’id 40x lps solat dan doa berikut:

Ya Allah, ikatkan hati kami suami isteri dengan kasih dan cinta kepadaMu dan secebis cinta sesama kami agar kami dapat melaksanakan tugas sebagai suami isteri yang mendapat redhaMu. Ya Allah, Kembalikan dia kepangkuanku agar kami dapat mencari redhaMu.

Doa dan zikir asma Ul Husna agar hilang hasutan negatif manusia terhadap suami/isteri:

Ya Hafiz ya Muhaimin, lindungi pasanganku dari hasutan jahat manusia dan syaitan serta aura kejahatan makhluk.

Tips Bicara Asma Ul Husna (doa)untuk kekuatan bagi suami/isteri yang diuji :

Allahumma ya Aziz ya Qowiy ya Matin, sesungguhnya jiwa ini sangat lemah, alirkanlah kekuatan dalam jiwaku agar daku dpt mengharungi ujianMu ini. Daku redha atas kehendakMu ya Qodir ya Muktadir dan daku yakin ujian ini membuat daku lebih dekat dgnMu.

Allahu Ya Aameen Ya Mujib Yang Maha Mengkabulkan.


Sakit Mental Memang Real! Cubaan Bunuh Diri, Lelaki Ini Dedah Jiwa Kacau Tapi Ini Buat Ubah Fikiran!

Hidup ini penuh dengan dugaan dan cabaran. Jiwa kacau akan membuatkan orang bertindak di luar batas kewarasan.

Mutaakhir ini kita dikejutkan dengan pelbagai insiden sama ada bunuh diri, membunuh orang lain, pasangan atau anak.

Ikuti perkongsiannya moga kita muhasabah diri

Cubaan Bunuh Diri

Saja browse gambar lama, tiba-tiba keluar gambar ni. Waktu ni aku dah nekad. Whatsapp terakhir untuk Mama Ayah dah tulis, gambar pun dah ambil. Aku dah nekad untuk terjun ke landasan LRT.

Tren akan tiba dalam masa 6 minit dan aku hanya ada selama itu untuk hidup. Aku ready nak send mesej tu kepada parents bila tren dah muncul.

Nak tau apa yang menyelamatkan aku?

1) Ada kawan call tanya khabar. Kemudian dia mengakhiri perbualan itu dengan berkata “I care for you”

2) Dengar laungan azan. Bila dengar “Allahuakbar” selama 4 kali, aku terus rasa tersentak.

You know, words can powerfully affect people in two ways: changing their lives or making them miserable.

Dan aku dah jadi advocate mental health awareness untuk menyedarkan masyarakat betapa real dan memeritkan penyakit mental ini.

Bagi yang selalu mengamalkan kata-kata yang baik untuk membantu orang yang sedang struggling, aku doakan syurga untuk kau orang. Sebab apa yang menyelamatkan aku pada malam tu ialah KATA-KATA yang menenangkan.

Selepas mendengar azan, aku terus berlari ke arah masjid. Lepas solat isyak, aku ingat yang aku doa sepenuh hati sambil menangis minta Allah bagi kekuatan untuk diri aku melawan penyakit ini.

And Allah has answered the prayer. Sebab bila aku recall memori malam itu, aku boleh ingat betapa lemahnya diri aku waktu itu dan Allah berikan aku harapan dan kekuatan untuk kekal hidup hingga ke hari ini.

Kepada pesakit mental dan caregiver, sama-samalah berkata baik kepada sesama sendiri. Kerana kata-kata anda mampu membuatkan orang lain berasa bahagia bersama anda.


Meremang Bulu Roma Dengar Pesanan Ibu Ini, ‘Hadiah’ Rotan Kepada Guru Untuk Didik Anak.

Tular video yang memaparkan pesanan seorang ibu kepada guru untuk bersikap tegas kepada anaknya. Terasa meremang bulu roma pesanan guru ini. Tidak ramai ibu bapa bersikap begini.

Video berkenaan dilihat seorang ibu sedang duduk di sebuah bilik sambil memegang rotan sambil bercakap dengan penuh semangar kepada seorang guru. Manakala anaknya pula berdiri disebelah mendengar pesanannya.

Semoga perkongsian ini memberi manfaat kepada kita untuk mendidik anak menjadi mukmin yang terbaik.

“Saya serahkan anak saya kerana Allah kepada asrama. Ini rotan saya tuntut pada ustaz, jika dia tak bangun solat, tak bertahjjud.

“Saya percaya cikgu, rotan lah dia. Jika dia patah kaki, patah tangan, itu kifarah dia. Tapi jika dia mati itu adalah ajalnya fisabilillah.

“Saya serahkan anak saya 100 peratus. Cikgu didiklah macam didik nyawa cikgu. Saya tak kisah. Ini rotan saya hadiahkan kepada guru. Saya nak ibu bapa di luar sedar zaman sekarang akhir zaman.

“Biar tak pandai menyanyi tapi pandai mengaji. Biar tak pandai meniadi menjerit biar pandai muazzin.

“Sambil memandangnya ibu itu juga sempat bertanya anaknya mendengar apa yang diucapkannya.

“Kita lahirkan anak itu adalah pemulaan akhirat kita. Saya tuntut cikgu jika tak belasah kerana Allah.

Lihat 4 video penuh luahan ibu berkenaan dibawah

VIDEO 1

VIDEO 2

VIDEO 3

VIDEO 4

Keluarga Talk: Mengukir Bahagia Tidak Semestinya Harus Korban Diri


Rupanya Hairul Azreen Ni Ringan Tulang. Tolong Isteri Buat Susu Anak Dan Tukar Lampin. Sweet!

Kebahagian sebuah rumahtangga itu terletak atas sikap saling bantu dan tolak ansur pasangan.

Jelas gambaran ni melalui posting, Hairul Azreen ada berkongsi sepotong video pendek menerusi Instagram yang merakamkan aksinya yang sedang ‘berbual’ dengan anak bongsu, Alisa Aisyah. Suami kepada instafamous,Hanis Zalikha ini rupanya rajin tolongnya tukar lampin dan buat susu waktu malam.

“Ini jelah masa, kita ada utk peluk& tidur dgn anak2. nanti dia dah besar, tak mau nya dia tdo dgn kita , tak percaya tanya diri sendiri.

“Hahahah jadi hargai saat2 dorg masa
baby n kecik ni walaupun tidur kita tak lena, kena bangun buat susu, atau pun tukar lampin, utk beberapa tahun ni je.”

Hairul berkahwin dengan Hanis pada 5 Jun 2015 di Bukit Jelutong, Selangor dan menimang cahaya mata sulung, Yusuf Iskandar pada 3 Jun 2016. Dan terkini, anak kedua dilahirkan pada 24 Mei lalu.

Jelas menunjukkan mereka pasangan saling melengkapi.

Foto: Instagram Hairul Azreen

zbshsh


Minum Air Halia Panas, 7 Sebab Wanita Berkahwin Perlu Amalkannya

Buang Angin
Caranya adalah hiris halia dalam satu atau dua inci dan rendamkan di dalam air panas bersama uncang teh ( teh hijau lagi bagus) tanpa gula. Biarkan selama dua minit dan boleh minum setiap hari. Amalkan ini setiap hari pasti angin dalam badan bebas terbuang dan badan pun kembali segar.

Redakan Tekanan
Halia boleh dibuat minuman dan dijadikan ramuan masakan. Halia juga dikatakan dapat membantu meredakan tekanan dan memulihkan dalaman badan.

Amalkan minum air halia dengan madu setiap hari pasti anda dapat merasai kelainan dan wajah juga tubuh tampak segar. Sekaligus menyerlahkan kecantikan semulajadi.

Turunkan Berat Badan
Halia mengandungi unsur yang membantu melancarkan sistem metabolisme tubuh. Sebab itulah ia banyak digunakan dalam produk menurunkan berat badan.

Hiris halia halus kemudian campurkan dengan air panas, madu dan juga sedikit perahan air limau nipis, amalkan setiap hari pasti ketika perut kosong

Selain itu minum air halia juga berupaya mengurangkan nafsu makan sesuai untuk anda yang sedang diet. Ia turut membantu perut berasa kenyang dalam tempoh yang lebih lama.

Atasi Masalah Pencernaan
Perut kembung, cirit birit atau kejang di bahagian perut ketika datang bulan cuba minum air halia panas. Ia boleh mereda dan merehatkan usus seterusnya mengatasi masalah ini.

Hilangkan Bau Badan
Ramai wanita yang alami masalah ini kan . Badan dah lawa , muka cantik tapi badan berbau. Untuk atasi masalah ini, amalkan minuman halia bersama teh setiap hari, atau pun kunyah halia yang ditumbuk hancur.

Kuatkan Sistem Imun Tubuh
Kandungan dalam halia membantu membersihkan sistem limfa, mengeluarkan racun dan membunuh bakteria yang menjadi punca penyakit.

Menghangatkan Ranjang
Bagi yang sudah mendirikan rumah tangga, info ini penting untuk diketahui. Pengambilan halia secara semula jadi membantu melancarkan perjalanan darah dalam tubuh termasuk ke organ reproduksi. Manfaatnya nafsu untuk seks juga akan bertambah terutama buat yang merancang menambah zuriat.

Disebabkan semua manfaat inilah sejak zaman berzaman lagi banyak petua menggunakan halia diperturunkan oleh nenek moyang kita. Jadi tak rugi jika kita amalkannya.


Kerja Biasa Aje Tapi Nekad  Kumpul 12K Dalam 3 Bulan!  Cara Lelaki Ini Raih Perhatian

Bukan senang nak simpan duit beribu ringgit dalam tempoh yang singkat. Lagi lah kerja biasa-biasa aje.

Namun jika kita nekad semua tu pasti jadi kenyataan! Begitulah yang dilakukan oleh Syafiq yang berkongsi twitternya mengenai kejayaanya menyimpan 12K dalam tempoh 3 bulan!

Nak tahu caranya, jom belajar tip yang dikongsinya.

Ada 3 tabung untuk dapat RM12 ribu
Ada yang tanya betul ke semua tu RM12k. Betul! Sebenarnya ada tiga tabung macam tu.

Ini hasilnya:

Tabung utk duit RM1/RM5.
Tabung utk duit RM100/RM50
Tabung utk duit RM10/RM20

1. Jangan kedekut dengan tabung
Buat kerja sampingan, duit gaji kerja ini bila dapat masukkan semuanya dalam tabung. Saya photographer jadi bila dapat paymet masukkan semua dalam tabung.

2. Set target dan matlamat biar betul
Sebut setiap hari bila masukkan duit dalam tabung. Contohnya ‘ aku nak beli kereta’ Bukan apa, kita Melayu ni mudah lupa.

3. Jangan terlalu sayangkan duit
Ini yang ramai fikir. Sayang betul dengan note RM50. Katanya nanti macam mana aku nak makan, beli itu ini. Wahai manusia kau kena percaya rezeki Allah SWT ada di mana-mana bila kau usaha Allah pasti akan tolong. Don’t worry ok.

4. Lupakan tabung
Jangan sesekali letak tabung di tempat yang senang di reveal. Sorok sikit. So kita akan lupakan tabung tu. Tapi jangan pula sampai lupa nak menabung sebab lupa letak kat mana.

5. Kena buat freelance
Ramai yang cakap kaya boleh la, photographer boleh la, tapi gaji aku RM2k je sebulan.

Well tahu tak, gaji aku kerja adalah 800 sebulan. Untuk capai macam tu aku korbankan cuti dengan buat freelance.

6. Guna tabung kecil
Kenapa aku guna tabung kecil? Sebab bila tabung kecil semangat untuk menabung tu makin tinggi bila nampak tabung macam nak penuh. Dia punya feeling tak sabar nak pecahkan tu lain macam.

7. Bergantung pada kemampuan masing-masing
Satu lagi, takkan semua nak result RM12k dalam 3 bulan. Semua bergantung pada kemampuan masing-masing. Kalau sampai 5 bulan atau 12 bulan pun still ok. Allah SWt yang tentukan rezeki masing-masing okey.

Kalau nak murah rezeki…berkahwinlah. Rezeki tu akan datang dengan cara yang tak pernah kita bayangkan. Semuanya kuasa Allah SWT.

Sumber: Twitter Syafiq Mustafa


Ni Caranya Membuka Tombol Pintu Yang Terkunci Dari Dalam. Siapa Sangka Mudah Je Rupanya!

Melalui perkongsian daripada Encik Rusyaidi ini diharapkan dapat memberi sedikit sebanyak info buat kita sebagai ibu. Sekiranya terjadi anak kita terkunci di dalam bilik, tidaklah kita terus panik kerana kita sudah ada ilmu untuk membuka pintu tersebut walaupun kuncinya hilang entah ke mana.

Ayuh kita hadam sama-sama teknik dan skil untuk lakukan sesi menyelamat ini. Jom semak!

Tombol pintu sentiasa terkunci?

Pernahkah anda alami keadaan di mana punat kunci pada tombol pembuka pintu “tersekat” di dalam, dan perlu sentiasa dibuka dengan kunci atau dari sebelah dalam? Walaupun sesudah dibuka, ia akan terus terkunci bila pintu ditutup.

Mungkin ada yang tidak tahu, kunci pada tombol pintu ada 2 settings:
1. Keadaan sentiasa kunci, dan
2. Keadaan Normal.

Setting ini boleh ditukar dengan menekan punat kunci dengan ibu jari dan memutarkan punat kunci. Putar ke arah lawan jam (ke kiri) untuk mode normal, dan putar ikut arah jam (ke kanan) untuk mode sentiasa kunci.

Settings ini boleh digunapakai pada kebanyakan tombol pintu yang ada punat kunci.

Kadang2, sewaktu mengunci pintu, kita terpusing punat secara tidak sengaja menyebabkan pintu berada dalam keadaan sentiasa kunci.

Kalau info ini bermanfaat untuk anda, sila kongsikan. Harap maklumat ini tidak disalahguna.

Sekian. Assalam.


“..Aku Manusia Biasa Mampu Lakukan Kekhilafan” Ucapan Bermakna Alyah Buat Birthday Tok Ram!

Dah menjadi kebiasaan buat pasangan suami isteri memberi kejutan atau meluahkan bait-bait indah buat yang tersayang terutamanya ketika pada hari-hari penting seperti ulangtahun perkahwinan.

Tidak ketinggalan, penyanyi Datin Alyah juga ada berkongsikan kompilasi gambar dan video detik-detik jam 12 tengah malam bagi menyambut hari istimewa suaminya yang juga Mastro Muzik, Datuk Ramli MS.

Perkongsian yang dibuat di laman Instagram miliknya itu menunjukkan gelagat Ramli atau lebih dikenali sebagai Tok Ram yang sedang sibuk bermain snuker sebelum menantikan hari baharu bagi menyambut ulang tahunnya itu.

“Happy birthday @tokram_ramlims. Semoga sentiasa berada dibawah perlindungan Allah SWT dunia dan akhirat 🤲

“Tahun ni tak ada surprise2 🎉🥳concept terus terang aja katanya 🤪🤪🤪 💁♂Bila ditanya apa tu?💁♀I pon jwb cake 🎂 harijadi u Nanti mlm makan ngan kawan ya 😁😁😁 dah mcm Aqqil plak den buat laki den ni 🤗🤗” tulisnya di ruangan kapsyen.

Dalam entri tersebut juga, Alyah atau nama sebenar, Noor Hasliah Abu Hasan, turut membuat nukilan khas untuk suaminya yang disifatkan telah banyak mengajarnya tentang erti kehidupan serta menjadi manusia yang lebih baik.

Allah swt berikan kamu utk aku blaja mengenal Allah swt.
Allah swt berikan kamu utk aku tahu apa itu sabar.
Allah swt masih berikan Aku bersama kamu utk aku ketahui Bahawa aku juga manusia biasa bila bila saja mampu lakukan kekilafan.
Allah swt maha hebat diberikan pelbagai rasa dlm rumahtangga ini utk aku tahu siapa yg terbaik buatku 🥹🥹🥹

I sayang u nie (honey) 🤗🤗🤗

Penyanyi lagu Kisah Hati itu mendirikan rumahtangga dengan juri program Gegar Vaganza itu dalam sebuah majlis secara tertutup di Indonesia pada 18 Mac 2013.


Saya Berkahwin Kerana Nak Jadi Suami. Deep Perkongsian Lelaki Ini.

Membina rumahtangga bahagia impian semua orang. Nak bina bahagia tu mudah jika suami saling membantu dan melengkapi isteri. Bukan hanya memberi bebanan kepada isteri seorang menguruskan rumahtangga.

Ikuti perkongsian ni.

Saya berkahwin kerana saya nak jadi suami.

Bukan mahu apa dari isteri.

Kalau saya kahwin sebab nak semua dari isteri, saya akan jadi suami yang paling kecewa sekali.

Baju tak basuh bising.

Makanan takde marah.

Rumah bersepah resah gelisah.

Maka, saya masuk ke dalam rumahtangga bukan nak semua, tapi usahakan bagi semua.

Itulah tugas saya.

Apa yang saya terima dari isteri, saya anggap itu bonus.

Saya juga melalui sakit yang orang lain rasa.

Cuma bezanya saya belajar dan berusaha. Bukan melihat buta segala sikap dan perangai isteri, menyalahkannya setiap hari, dan bersangka buruk malam dan pagi.

Kalau kita tak dapat pasangan yang baik, jangan itu menjadi alasan untuk kita tak menjadi yang terbaik.

Andai benar kahwin kerana Tuhan, ujian di lalui dengan penuh percaya pada kebaikan Tuhan.

Kredit: Abu Hurairah Asifa


Guna 3 Petua Baja Ni, Supaya Pokok Daun Sup Gemuk-Gemuk Merimbun Dan Segar.  Memamg Menjadi!

Daun sup merupakan sejenis sayur yang berbatang lembut yang kaya dengan zat besi, fosforus, natrium, kalium, karotena, vitamin A, B-Kompleks dan C dan magnesium.

Daun saderi merupakan penawar bagi menurunkan tekanan darah tinggi. Terdapat belbagai cara untuk menggunakan seleri sebagai ubat untuk mengubati tekanan darah tinggi dan cara yang paling berkesan adalah dengan memasukan sedikit daun seleri yang dipotong kecil-kecil dan ditumbuk halus bersama-sama dengan sedikit air dan gula. Untuk keberkesanan yang lebih baik ia hendaklah diminum 3 kali sekali.

Selain itu, seleri juga dapat mengubati keracunan yang berpunca daripada jangkitan bakteria. Antaranya adalah seperti terpijak paku berkarat, jangkitan kuman di bahagian luka atau dalam saluran kencing dan kes melecur teruk menyebabkan keracuanan darah dikenali sebagai sepsis atau septicemia.Kandungan garam galian dalam seleri memulihkan sifat alkalin dalam darah dan membantu menghentikan pembiakan kuman.

Cara tanam

Beli Daun Sup dari pasar yang mempunyai akar. Rendamkan pokok daun sup itu di dalam bekas yang berisi air paip selama lebih kurang 1 hari. Semasa hendak tanam, potong daunnya (untuk dibuat masakan) dan tinggalkan akar dan pangkal pokok lebih kurang 1 – 2 inci. Tanam dalam pasu dan pastikan tanahnya sentiasa dijirus air dan sentiasa lembab. Letak ditempat teduh. Jangan jirus air terlalu banyak kerana ia akan reput.

Untuk menggunakan daun sup untuk masakan, jangan cabut keseluruhan pokok tersebut. Setakat ambil sahaja daunnya sahaja sebanyak mana yang diperlukan dan yang selebihnya boleh diambil apabila diperlukan supaya anda sentiasa mendapati daun yang segar. Lebih elok ambil daun yang lama dan biarkan pokoknya tumbuhkan daun baru.

TIGA BAJA SUBURKAN POKOK SUP

Dalam pada itu, menerusi perkongsian puan Malmisa Swak Lis Lis di group pokok sup/ketumbar/pokok bawang-jom tanam sendiri, beliau mengunakan tiga baja bagi menyuburkan daun sup iaitu ajinomoto,ccucian air beras  dan air basuhan ikan.

Katanya lagi, dalam cucian air beras tu simpan 1sudu teh ajinomoto dan disiram sebelah petang.

Air basuhan beras dan ikan memang baja terbaik.

MERIMBUNYA!

Tip tambahan:

1.Tanam daun sup, akar saja tanam dalam tanah. Batang sup, jika boleh jangan kena tanah. Siram air jangan kena batang. Dah stabil, baru letak hujan panas. Boleh potong botol utk sokongan batang supaya tegak, tak tumbang

2.Penggunaan ajinomoto: seminggu, 1 kali guna baja ajinomoto

3. Untuk elak daun sup mudah mati, masa mula tanam letak pokok di tempat terbuka. Jika musim hujan, tak perlu siram. Dalam 1minggu/2minggu akan ada akar.

Selamat mencuba!


Nak Bilik Kemas & Cantik Ala-ala Hotel, Ibu Ni Kongsikan Tip Menghiasnya. Mak-mak Mesti Suka!

Menjelmakan bilik tidur yang cantik dan selesa sebenarnya bukan terletak pada pilihan barangan yang mahal semata-mata. Malah jika kena gaya dan bijak pula mencipta konsep dekorasi, ruang bilik yang biasa-biasa juga mampu terlihat indah dan sempurna.

Malah menurut  Hani Mynis lagi tentang  apa yang penting tentang dekor ruang bilik ini adalah kemas!

Nak tahu apa yang dilakukan oleh Hani untuk pastikan biliknya kemas dan dalam masa yang sama terlihat cantik, jom semak perkongsian bermanfaat daripadanya ini.

Idea dekor dan penstoran bilik tidur

Hani kongsikan idea dekor dan penstoran di bilik tidur utama rumah Hani yang tidak seberapa ni hehe. Sebenarnya dah lama Hani berhutang idea dekor dan penstoran bilik tidur Hani kan hehe Sampai dia keluar surat khabar dulu baru keluar kat Facebook and IG Hani haha. Bilik tidur Hani ni dah banyak kali berubah-ubah style mengikut situasi haha, situasi sebelum Aqil lahir, situasi masa Aqil baby (pagar keliling katil tu haha) dan sekarang kembali ke pada konsep bilik tidur ku, hotel tak payah check-out kononnya haha

Ni hani kongsi beberapa tips untuk bilik tidur yang kemas (cantik tak penting, yang penting kemas )

KATIL/TILAM

Pertama, semasa membeli katil, selain dari cantik, untuk orang yang jenis banyak barang, pilih katil yang boleh beri kita ruang penstoran tambahan tersorok. Hani beli katil ni masa baru kahwin, benda pertama hani cari ialah ruang penstoran yang tersorok.

Katil hani ada ruang penstoran di kepala katil, untuk hani simpan extra cushion dan selimut. Di bawah katil hani simpan baby cot Aqil masa dia baby dan beberapa bingkai gambar yang hani dah tak guna. Tapi tak Nampak kan? Haha. Hidden storage is the key.

Sebab kita tak nak bilik tidur terasa seperti stor apatah lagi bilik tidur utama. Kedua, if possible, susun kedudukan katil secara klasik ala-ala di hotel bukan dirapatkan di dinding untuk memudahkan kita menukar cadar saban minggu.

p/s: cadar seeloknya ditukar seminggu sekali (minimum)

MEJA SISI

Semasa membeli meja sisi (side table), pilih meja sisi yang ada ruang penstoran seperti laci. Banyak kegunaannya ruang penstoran di sebelah katil di bilik tidur. Side table bahagian Hani, Hani tempatkan item untuk rutin malam Hani dan beberapa item kecemasan Hani dan Aqil.

Bila dah baring tahulah macam mana lecehnya nak bangun ambil barang di ruang tamu atau pantri kan. Bonus sediakan dua meja sisi untuk “his side” dan “her side”. Meja sisi hani ni Hani dari Lennart Drawer sahaja, hani spray kan gold dan pasang tombol di laci pertama.

side table bahagian Hani wajib ada
1. lampu tidur
2. dessert diffuser kesayangan
3. tray kecil utk hani letak cincin dan getah rambut
4. belakang pasu bunga ada botol air, bukan untuk minum haha tapa ni air untuk letak dalam diffuser haha rajin sngt kan nak pegi bilik air topup air hahaha

laci-laci hani
laci pertama : untuk barang kegunaan rutin malam hani, so practical hehe
laci kedua : barang kecemasan Aqil
laci ketiga : barang kecemasan bilik dan Hani juga

MEJA SOLEK

Sama macam katil dan meja sisi, pilih meja solek yang ada banyak ruang penstoran. Atau boleh je DIY sendiri meja solek kalau meja solek di pasaran tak beri penstoran yang mencukupi untuk harta karun korang kan.

Memandangkan penstoran untuk meja solek Hani tak tersorok, Hani pastikan barang untuk penstoran itu cantik lah hehe dan kebanyakannya Hani beli di Eco sahaja.

Hani Diy ruang meja solek dari dua rak Lerberg Ikea dan satu laci (yang asalnya ada di dalam almari pakaian tapi tidak praktikal untuk ia berada di dalam almari (Hani tak guna untuk simpan barang), so Hani sangkutkan di dinding jadikan meja solek. Untuk bilik anak-anak yang bersekolah boleh gantikan dengan meja belajar.

RUANG SOLAT

Pastikan ada ruang lantai mencukupi untuk dibentangkan sejadah. Dan diletakkan rak/penyangkut kelengkapan solat. Hani guna kan tangga hiasan beli di Shopee sahaja untuk sangkut sejadah dan telekung.

ALMARI PAKAIAN

Almari pakaian (optional) – semasa membeli almari pakaian, beli almari yang tinggi dan mempunyai ekstra penstoran di atas almari. Untuk master bedroom, jika ada almari pakaian di dalamnya, Hani tak galakkan untuk meletakkan barang di atas almari. Biarkan kosong sedap mata memandang.

Jika terpaksa letakkan barang, pastikan kotak penstoran itu sendiri cantik dan tak nampak seperti kotak penstoran tapi nampak seperti part of dekor. Untuk yang nak buat build in kabinet almari, pastikan buat sampai ke siling untuk maksimumkan penggunaan ruang menegak. Hani tak simpan pakaian di master bedroom.

BARANG PERHIASAN

Minimumkan barang dekor di bilik, biar tak banyak tapi cantik. Ambil contoh dekor di bilik tidur hotel, satu bingkai seni gambar atau sekumpulan seni di atas kepala katil, sepasang lampu tidur, optional bunga hiasan dan beberapa statement piece di meja sisi.

WARNA BILIK

Warna bilik – warna putih paling selamat untuk bilik yang kecil nampak lebih besar. Pilihan lain pilih warna yang asasnya biru. Seperti biru laut, navy blue, dan turquoise

Itu sahaja lah idea dekor hani yang tak seberapa haha

Semoga bermanfaat.


Petua Kempis Perut Tak Sampai Seminggu, Hanya Guna Empat Bahan Je. Boleh Buang Angin Dalam Badan Sekali. Boleh Cuba!

Sememangnya wanita dan kecantikan tidak dapat dipisahkan. Untuk kelihatan cantik dan menawan serta memiliki potongan badan menawan, ramai wanita sanggup mengeluarkan sejumlah perbelanjaan yang digunakan untuk mencantikkan diri. Ia adalah pelaburan berharga bagi seorang wanita. Kerana itulah mereka sangat mementingkan hasil yang terbaik. Tidak kira dari produk berjenama mahal mahupun yang biasa-biasa sahaja.

Salah satu cara untuk tampil cantik adalah hanya menggunakan petua nenek moyang kita dahulu. Antaranya menggunakan ramuan herba. Kesannya mungkin tidak drastik seperti produk berjenama mahal namun jika dilakukan secara kosisten pasti ada hasilnya.

IKUTI PERKONGSIAN INI.

Saya kongsikan blik petua ni…yep petua ni lh yg sy ikut lpas beranak anak kedua,memang menjadi…sbb time tu pantang anak kdua ni dulu sy x pantang btul2 smpai la msuk keje ada sorg mmbe ckp ‘asal perut k.anna nmpk mcm pregnant lg?hahaha..mksud dy buncit la…hahah…time tu memg rsa segan pn ada,tp kta ambik positif dgn tguran dy,cri la petua lam fb,jumpa hat ni…try lh…x smpai sminggu blh kempiskan perut dgn petua ni,yg tu paling penting bg wanita yg lpas bsalin akn ambik berat bhagian perut dhulu…btl x…bru lh kita jga bhagian2 lain…ni laki pmpuan,kahwin ke blum blh cuba…blend pn boleh…sy dlu blend je…

PETUA KEMPISKAN PERUT & BUANG ANGIN DALAM BADAN

Pernah tak korang kena tegur dengan suami perut korang buncit lepas bersalin?
Kawan selalu tegur ” eh ko mengandung lagi ke?Brape bulan?” Faham sangat perasaan ni time tu jugak rasa nak menyorok masuk dalam kain .
Masalah lemak tepu memang susah nak sental kan?Nah,baca dengan perlahan & tenang.

Kak ju nak share dengan korang jamu homemade nih.Bahan bahan depan mata kita jer.Tak susah pun nak buat.Yang penting jimat& berkesan.Rajin dengan malas jer.Betul tak?

Bahan bahan

3 sudu halba yang direndam selama 2 minit.
3 cm halia.kalau ada halia muda lagi elok
4 ulas bawang putih
15 biji lada hitam

Cara cara

Toskan halba yang direndam tadi.Masukkan kesemua bahan dalam lesung dan tumbuk sehingga lumat.

Kemudian gentel bulat bulat kecil macam maajun .
Simpan dalam peti dalam satu bekas.

Cara makan
2 biji pagi& 2 biji malam selepas makan

Khasiat
Makan secara konsisten , perut akan kempis & angin akan keluar.

Pantang larang
Ibu mengandung tidak sesuai
Ibu menyusu sesuai amal bila anak hilang kuning (jaundis)dulu.

Pesanan
Kena rajin buat sit up jugak tau untuk kesan cepat.

SELAMAT MENCUBA


Tinggal Di Zon Merah, Hadam Betul-betul  Apa Makna Kontak Rapat. Ada Je Salah Satu, Segera Buat Saringan!

Peningkatan jumlah pesakit covid-19 yang semakin menggerunkan angka kenaikannya kini, pasti membuatkan kita cemas dan bimbang dengan setuasi semasa.

Apatah lagi andai keluarga kita tinggal di zon kuning dan merah. Kebarangkalian berlakunya kontak rapat dengan pesakit mungkin terjadi.

Jadi adalah lebih baik memahami dengan tepat apa yang dimaksudkan dengan kontak rapat itu sangat penting.

Kefahaman yang jelas dan tepat dapat setidak-tidaknya untuk kita berjaga-jaga dan tahu apa prosedur seterusnya harus segera dilakukan.

Nak tahu lanjut, ikuti perkongsian dari doktor ini.

Wabak Covid-19 semakin parah.

Walaupun tinggal di zon kuning dan merah, masih ada yang tak faham apa maksud Kontak Rapat dan apa prosedur yang perlu dilakukan pada setiap generasi jangkitan.

Kontak rapat itu maksudnya ialah:

1) Ahli keluarga serumah atau ahli dari kumpulan kecil yang sama dengan pesakit positif Covid-19. (tidur/makan bersama)

2) Bersemuka lebih 15 minit dalam jarak kurang 1 meter (dalam ruang tertutup) dengan pengidap Covid-19.

3) Tidak bersemuka tapi berada bersama dalam bilik berpenghawa dingin tertutup lebih dari 2 jam.

4) Menaiki kenderaan yang sama dalam jarak 2 kerusi lebih dari 2 jam dengan pengidap Covid-19.

5) Tinggal serumah dan berkongsi peralatan rumah dengan kes Covid-19.

6) Staff kesihatan yang terdedah pada pesakit Covid-19 tanpa memakai peralatan PPE.

7) Bekerja bersama dengan staf kesihatan yang dijangkiti Covid-19.

8 ) Melawat atau berada dalam bilik tertutup bersama pesakit covid-19.

Jika anda termasuk dalam kategori di atas ni, maknanya anda ialah kontak rapat.

Bersalam tangan dengan pesakit positif Covid-19 tak dikira kontak rapat. Tapi dikira sebagai “Casual contact”.

Kalian terus saja ke pusat saringan Covid-19 di negeri masing-masing sebab kontak rapat wajib disaring.

Perkara ni pun boleh kita kongsikan secara santai dengan anak-anak kita. Kita semua akan hidup lama bersama dengan virus ni.

Saya minta kawan-kawan tolong sebarkan info berguna ni pada orang lain. Biar lagi ramai orang yang tahu.


“Dia Tanya Patut Ke Pergi Rombongan Tu. Tak Sangka Itu Petanda Hilang Dia Selamanya.”  Ibu Kongsi Momen Terakhir Sebelum Anak Maut Tragedi Lantai Bas Berlubang

Luluh hati dan musnah segala impian tatkala satu-satunya anak lelaki tunggal kini telah pergi buat selama-lamanya. Lebih memilukan, pemergian tersebut dalam keadaan tragis.

Namun sebagai hambanya, ibu ini redha dan cuba menerima kenyataan biarpun cukup pahit untuk ditelan.

Tragedi hitam berlaku pada Wan Muhammed Adam Mohd Suria, 12, sehingga mengakibatkan pelajar tahun 6 maut selepas terpijak bahagian lantai bas sekolah yang berlubang ketika mengikuti rombongan.

Dalam kejadian 12.50 tengah hari, arwah Adam maut di tempat kejadian akibat parah di seluruh badan. Difahamkan mangsa bersama rombongan sekolahnya, Sekolah Kebangsaan Tok Bok, Machang dalam perjalanan ke Bukit Keluang, Terengganu bagi mengikuti Bengkel Bahasa Inggeris bersama Universiti Teknologi Mara (UiTM).

Menurut ibu mangsa, Nik Hasmani, pemergian anak lelaki tunggal yang juga merupakan anak bongsu daripada empat beradik itu, cukup memberi kesan mendalam kepada keluarga.

Tambahan pula, arwah sangat manja sehinggakan jika baring atau tidur Adam pasti meletakkan kepala ke riba ibunya.

Sebelum kejadian, Nik Hasmani berkata anak bongsunya itu tidak menunjukkan sebarang petanda aneh, namun pada hari kejadian sebelum berangkat ke sekolah dia ada bertanyakan adakah dia patut mengikuti rombongan tersebut.

Malah beberapa hari sebelum itu, dia  sempat memesan kepada anaknya agar cuba mendapat keputusan yang baik dalam percubaan UPSR, tetapi arwah tidak membalas dan hanya mendiamkan diri.

“Cuma pagi tadi, ketika bersiap nak ke sekolah, dia sempat bertanya sama ada dia perlu sertai bengkel (bengkel bahasa Inggeris) atau sebaliknya dan tak sangka itu petanda akan kehilangan anak selamanya.

“Saya hilang satu-satunya anak lelaki, malah anak bongsu yang menjadi kesayangan keluarga hilang dalam sekelip mata,” katanya yang mengetahui kejadian menimpa anaknya selepas dihubungi penganjur yang memaklumkan bas yang dinaiki anaknya bersama 30 lagi murid terbabit dalam kemalangan.

Katanya, dia dan keluarga diminta segera ke hospital namun tidak dimaklumkan anaknya sudah meninggal dunia sehingga tiba di bilik mayat Hospital Tengku Anis, di sini. Namun, sebaik tiba di hospital dia bertanyakan guru dan penganjur apa yang terjadi, namun mereka hanya mengangguk dengan wajah sedih.

Sementara itu, salah seorang rakan arwah menceritakan kembali detik cemas itu. Menurut Imam Mushaddad, sebelum kejadian dia melihat rakannya ke depan dan berbual dengan pemandu bas.

Katanya, secara tiba-tiba dia melihat Wan Mohammed Adam’terjerlus’ ke bawah sebelum dia sempat memegang bahu rakannya itu.

“Saya sempat pegang bahu Adam. Ketika itu bas masih lagi bergerak dan lama kelamaan pegangan saya terlepas sebelum dia (Adam) semakin ‘turun’ ke bawah dan terjatuh ke bawah (bas). Ketika itu Adam hanya senyap tidak menjerit minta tolong.

“Apabila seorang murid perempuan ‘nempik’ (menjerit), baru pemandu bas hentikan kenderaan. Sebaik bas berhenti, saya tidak berani melihat keadaan Adam dari dekat.” Ujarnya sambil memberitahu dia dan rakan-rakan tidak nampak keadaan lantai bas yang retak itu.


Bertambah Seri Meja Dengan Hiasan DIY Farmhouse Decorative Tier Tray Ni. Murah Je Bajetnya, Berbaloi Sangat!

Sekarang ni dah jadi satu hobi orang ramai mendeko rumah. Pantang nampak ada yang cantik, confirm akan di simpan jadikan rujukan untuk ubah suai rumah nanti!

Sama juga dengan hiasan meja ni, tampak mahal kan? Siapa sangka rupanya kos tak semahal yang kita bayangkan! Malah tak sampai puluh puluh pun modalnya.

DIY Farmhouse Decorative Tier Tray

Memenuhi permintaan kwn2 yg pm kita nak diy tier tray farmhouse ni dalam versi bajet. Baikkk…..tapi bahan yg ada dalam simpanan kita ngam utk dua tingkat je ye

Bahan :

1. Pinggan melamine kedai Ecoshop
2. Kayu spindal terpakai ( dari almari lama, ini kalau xde boleh je ganti dgn apa2 kayu yg sesuai atau cawan2 hadiah kenduri yg tinggi dan cantik tu eh✌ )
3. Pemutar skru cordless
4. Gam hot gluegun
5. Spray paint atau cat ikut pilihan warna masing2

Cara-caranya :-

1) Pasang mata penebuk lubang ni pada cordless, tebuk lubang pada dua-dua pinggan.

2) Selesai tebuk, skru pinggan dengan kayu jadikan dua tingkat. Kemudian gamkan kayu hiasan atas pinggan.

3) Spray atau cat ikut selera masing2

4) Siap! Untuk nampak sikit rustic kita conteng je tebing2 pinggan dan batang kayu dengan pen marker sharpie.


Ini Sebab Kenapa Suami Hari-Hari Suruh Isteri Masak. Sebak Perkongsian Ini

Memiliki keluarga bahagia adalah impian buat pasangan yang melangkah ke alam perkahwinan. Kebahagiaan dalam rumah tangga adalah impian setiap pasangan. Namun sebuah perkahwinan itu sudah tentu ada cabaran buat pasangan suami isteri. Susah senang pastinya akan diharungi bersama pasangan tersayang.

Menyentuh mengenai perkongsian yang mengisahkan sebuah rumahtangga ini yang menggambarkan kasih seorang suami yang sentiasa ingin membahagiakan isteri. Biarpun kesukaran dihadapi suami tetap mengadapi dengan tenang. Sikap suaminya yang menyuruhnya memasak setiap hari, rupanya ada sebab yang tidak diketahui. Ikuti lanjut kisah ini yang meruntun jiwa kita sebagai seorang isteri.

Setiap kali pulang ke rumah, suamiku pasti membawa sekali buah tangan bersamanya. Kadang-kadang, dia membawa pulang roti. Kadang-kadang pisang goreng. Dan kadang-kadang buah cempedak. Senang cerita, memang tak miss lah hari-hari dia bersama buah tangan untuk kami.

Dan, setiap kali pulang juga, dia pasti meminta aku menghidangkan nasi untuknya. Lapar katanya…

Suatu hari, sedang dia berselera menghadap hidangan, ringan mulut aku ingin bertanya sesuatu kepadanya…

”Hmm… Abang. Saya nak tanya something kat Abang ni…”

”Ya sayang… Apa dia? Tanyalah… ” jawab dia dengan mulut dipenuhi nasi dan ulam.

”Tengahari, Abang memang tak makan kat ofis ke…?? ” soalku lembut.

”Ermm tak. Kenapa sayang??? ” pendek dan ringkas jawapan dia.

”Takdelah. Saya tengok abang hari-hari minta saya masak. Kalau boleh, saya nak juga berehat sehari dua. Kalau abang dah makan, untuk makan malam bolehlah saya masak ringan-ringan. Penatlah bang…

”Dengan si kenit ni yang tak duduk diam, rumah yang bersepah, kain baju berbakul-bakul yang nak kena basuh, jemur dan lipat… saya kadang-kadang stress…”

Satu-satu aku susun perkataan ini agar dia tidak terasa. Ustaz pun ada cakap, tugas memasak tu bukan tugas isteri tapi adalah tugas suami. Jadi, tak salah rasanya aku meluahkan perasaan. Lagi pun, aku minta tak masak je. Tugas-tugas lain aku buat. Harap sangat dia faham.

Duit makan tengahari simpan untuk belikan hadiah

Dia memberhentikan kunyahannya. Lantas, saki-baki nasi yang masih tersisa, ditelannya terus. Kali ini, dia fokus dan tepat memandang mataku. Sebelum dia berbicara, secangkir senyuman dia hadiahkan untukku. Manis…

”Sayang, abang minta maaf kerana menyusahkan sayang. Abang tak tahu sayang penat. Kalau abang tahu, abang takkan minta sayang masak…”

Dia berhenti seketika mengambil nafas lalu menyambungnya kembali…

”Hmm… Ada 3 perkara yang abang rasa sayang perlu tahu kenapa abang tak makan tengahari…”

3 perkara? Apakah ia? Dalam debaran aku menanti dia memberitahu ‘rahsia’ tersebut.

”Pertamanya ialah kerana… Abang rindu nak makan masakan dari hasil air tangan isteri abang. Masakan sayang sedap. Tiada kedai yang mampu menyaingi kesedapan masakan sayang… ‘‘

Allah… aku tersentap. Begitu mulianya hatimu wahai suami. Bersalah pulak aku rasa… dek kerana menyuarakan perasaan penat yang tak seberapa tadi. Belum sempat aku meminta maaf, dia menyambung lagi…

‘‘Kedua… kalau abang makan tengahari, kenyang itu akan sampai ke malam. Jadi, bila pulang ke rumah, abang mungkin takkan makan lagi. Untuk tidak mengecewakan sayang, abang sanggup berlapar pada tengahari untuk makan masakan isteri tercinta abang ni…”

Saat itu, aku dah hampir tewas. Tewas dengan air mata yang ingin berlumba-lumba keluar dari bingkisan kelopak ini. Namun aku cuba menahannya sehingga perkara ketiga diberitahu suami…

‘‘Dan ketiga ialah kerana abang tak ada duit. Duit makan tengahari abang, abang simpan. Abang simpan untuk belikan sayang dan Una ‘hadiah’ ketika mana abang pulang di waktu petang…”

Kala itu aku terus menerpa ke arah suamiku. Tangannya yang masih basah dengan kuah aku capai lantas ku cium memohon kemaafan darinya. Berdosanya aku…

”Takpe… Sayang tak buat salah pun dengan abang. Abang yang salah kerana menyerahkan tanggungjawab memasak kepada sayang. Besok In sya Allah, abang masak sendiri k. Dah… jangan nangis…” Sebak suaranya sambil memujuk aku.

Dalam esak tangisan ku itu, aku menggeleng-gelengkan kepala. Tak sanggup aku mengiyakan permintaannya. Dia yang seharian penat bekerja dan ‘berpuasa’ tak sepatutnya aku layan sebegitu rupa. Oh Allah… Ampuni aku dan rahmatilah suamiku…

Sebagai renungan bersama. Semoga kita sama2 dpt muhasabah diri…

Utk para isteri terutama surirumah sepenuh masa… bersyukurlah…

Wallahu A’lam..

LAKI-LAKI adalah ciptaan TUHAN yg paling indah. Dia banyak MENGALAH dari
umur yang sangat muda. Dia membelanjakan semua duit, untuk beli HADIAH,
untuk yang dia CINTA, hanya untuk melihat dia TERSENYUM..

Dia KORBANKAN masa. Bujangnya hanya untuk seorang WANITA….
Dia KORBANKAN masa mudanya demi isteri dan anak2nya dengan bekerja sampai malam TANPA MENGELUH.

Dia bina MASA DEPAN mereka Sekeluarga, dengan hutang
dan membayar hutang, sampai stress..

Dia telah bersusah payah tapi masih dimarahi Isteri dan BOSS. Kehidupan Dia
berakhir hanya untuk, MENGALAH demi, KEBAHAGIAAN orang lain

Kalau dia keluar rumah,kata org dia MERAYAU…Kalau dia tinggal dirumah,kata org dia MALAS….Kalau dia marahi anak2,kata org dia GALAK… Kalau dia tak marah, kata Org dia laki-laki yang TAK TEGAS…Kalau dia tak bolehkan isteri bekerja, kata org dia Seorang yang MENGONGKONG…kalau dia bolehkan isteri bekerja, kata org dia MAKAN gaji isteri.

Kalau dia dengar apa kata ibunya, kata org dia ANAK MAMI, Kalau dia dengar kata isteri,kata org dia GTBI, (Geng Takut Bini), Kalau dia banyak MENOLONG wanita yg memerlukan, dikata HIDUNG BELANG. Kalau tak mahu tolong wanita lain, katanya KEJAM..

Tapi di tengah terpaan, segala macam tuduhan,dia tetap TEGAR…. KUAT

Dialah LAKI-LAKI….

HARGAILAH setiap LAKI-LAKI dalam hidup anda.
Anda tidak akan pernah tahu apa PENGORBANAN yang
sudah dilakukan buat Anda.

Boleh dikirim ke semua LAKI-LAKI supaya mereka TERSENYUM dan kepada semua wanita supaya mereka SEDAR bahawa
LAKI-LAKI itu amat BERHARGA…. walau seburuk apapun suami mu


Buat Sampul Duit Raya Sendiri Dengan Kos RM5, Ibu-Ibu Boleh Dapat 120 Keping. Wow, Betul-Betul Terlajak Mudah Dan Jimat NI!

Setiap kali tibanya Syawal, bukan hanya pakaian dan juadah yang menjadi keperluan, malah sampul raya juga penting tau. Pemberian duit raya sudah menjadi acara wajib, tidak kira untuk anak-anak ataupun tetamu cilik yang datang berkunjung ke rumah. Jadi, kenalah ada sampul kan.

Jika sebelum ini anda hanya membeli, apa kata kali ini jimatkan bajet raya anda dan buat sendiri. Tak susah pun, hanya dengan kos RM5 sahaja, anda boleh dapat 120 keping sampul duit raya. Cukup berbaloi kan!

Harini nak share cara nak buat sampul duit raya. Sangat senang. Semua orang boleh buat. Yang penting jimat.

Zaman  ni kena la berjimat cermat. Kalau beli RM3 baru dapat 8 keping. So tak payah nak membazir sangat sebab ending dia dalam tong sampah jugek. Isi dalam tu penting.

Satu packet ada 10 keping kertas pembalut hadiah. Satu keping kertas pembalut hadiah dapat 12 keping sampul raya. Jadi, 10×12=120 keping sampul raya dengan harga RM4-7

Bahan-bahan

1. 1 Gulung Kertas pembalut hadiah

2. Pisau

3. Gam

Cara membuat:

2.  Setelah itu, potong menggunakan pisau dan jadikan ia4 keping macam dalam gambar.

3. LIpat kepada 3 bahagian. Pastikan ia sama ye. Kemudian potong. Jadi 3 keping macam dalam gambar tu. 3×4=12 kan. So dapat 12 keping sampul raya. Ngam ngam je tak membazir.

4. Lipatkan bahagian kanan dan bawah. Lipat kecik je macam dalam gambar. Kemudian lipat macam gambar sebelah tu.

5. Bahagian atas dipotong sikit. Kemaskan ia untuk dilipat dan dijadikan penutup.

6. Kemudian, sudah boleh gam. Jangan letak gam banyak sangat nanti tak cantik.

7. Sudah siap

Tip:

♥ Nak lagi murah, beli pembalut hadiah secara borong jika dibandingkan beli satu-satu. Contohnya 10 gulung baru dalam anggaran harga RM4- RM7. Murah kan!

♥ Nak lagi cantik letak dolly paper. Ni kertas lain. Memang beli banyak corak. Dolly paper ni RM3 je 100 keping. Kat Mydin pn ada.

Untuk ibu-ibu semua, kalau nak rasa suasana #Betulbetulraya, jomlah datang beramai-ramai ke Karnival Karangkraf bertempat di Kumpulan Media Karangkraf, Shah Alam. karnival ini berlangsung pada 1-3 JUn 2018 bermula jam 2.00 petang – 2.00 pagi. Banyak aktiviti menarik yang #BetulBetulBest. Malah ada juga jualan barangan raya yang #BetulBetulViral dengan 50++ jenama online tekenal di sini. Nak tahu lanjut boleh lihat di poster ini!


Basikal Lajak Jangan Sampai Anak Terlibat. Padahnya Mak Ayah Boleh Dikenakan Denda RM 20,000!

Berbasikal menjadi antara aktiviti yang cukup digemari oleh anak-anak kita, malah aktiviti riadah ini bukan sahaja menyeronokkan malah menyihatkan. Namun sejak kebelakangan ini anak-anak kecil terlihat begitu ‘kreatif’ hingga melakukan ubah suai yang akhirnya mengundang bahaya apabila terjebak dengan kegiatan basikal lajak. Bukan sahaja itu, aksi mereka berbasikal dengan lagak ‘superman’ juga terlihat begitu bahaya.

Baru-baru ini dilaporkan ibu bapa kepada anak yang terlibat dengan kegiatan basikal lajak sehingga mengundang bahaya kepada diri dan pengguna jalan raya boleh dikenakan tindakan undang-undang, kata Pengarah Jabatan Siasatan dan Penguatkuasaan Trafik (JSPT) Bukit Aman, Datuk Azisman Alias

Beliau berkata pihaknya boleh mengambil tindakan terhadap ibu bapa berkenaan mengikut Seksyen 33 Akta Kanak-kanak 2001.

“Tindakan ini boleh diambil ke atas ibu bapa atau penjaga sekiranya gagal dalam tanggungjawab memastikan anak-anak mereka tidak terlibat dalam kegiatan basikal lajak yang membahayakan.

“Seksyen itu memperuntukkan bahawa adalah menjadi satu kesalahan untuk ibu bapa atau penjaga membiarkan anak-anak tanpa pengawasan yang berpatutan di mana jika disabit kesalahan boleh didenda tidak melebihi RM20,000 atau dipenjarakan selama tempoh tidak melebihi lima tahun atau kedua-duanya sekali,” katanya dalam sidang akhbar isu ‘Basikal Lajak’ di Bukit Aman di sini, hari ini.

Azisman berkata setakat ini tindakan penguatkuasaan hanya dilaksanakan melalui rampasan dan sitaan basikal serta pengeluaran saman kepada penunggang basikal lajak berdasarkan beberapa peruntukan undang-undang.

“Berdasarkan undang-undang Kaedah 35(2) dan Kaedah 35(3) LN165/59, setiap basikal ditunggang perlu dipasang lampu di hadapan dan belakang bagi menunjukkan cahaya putih serta merah boleh dilihat dalam jarak munsabah.

“Sementara itu menerusi Kaedah 42(1) LN165/59, tiada seorang pun boleh menunggang basikal di atas jalan melainkan dilengkapi dengan brek efektif yang beroperasi secara berasingan pada kedua-dua tayar dan loceng,” katanya.

Beliau berkata tangkapan dan sitaan boleh dilakukan mengikut Seksyen 54 Akta Pengangkutan Jalan 1987 yang membolehkan penunggang basikal lajak ditangkap tanpa waran seperti diperuntukan Seksyen 112(1)(a) akta sama.

“Tindakan menangkap penuggang basikal lajak bagaimanapun tidak boleh diambil daripada segi undang-undang terhadap anak-anak yang terbabit merujuk kepada Seksyen 82 Kanun Keseksaan iaitu tidak menjadi kesalahan apa jua dilakukan anak-anak berusia kurang 10 tahun,” katanya.

Pada 1 Nov lepas, Jabatan Pengangkutan Jalan (JPJ) sedang mencari pendekatan baharu bagi menangani isu basikal lajak yang semakin berleluasa di negara ini.

Dalam pada itu, ketua pengarahnya, Datuk Seri Shaharuddin Khalid berkata JPJ secara dasarnya mempunyai peruntukan Kaedah-Kaedah Lalulintas 1959 yang memberikan kuasa kepadanya untuk menilai isu itu sebelum sebarang tindakan diambil.


Belai Rambut Suami, Salah Satu Rahsia Besar Yang Isteri Kena Tahu Nak Pikat Suami!

Suami ni jika isteri pandai ambil hati dan beri layanan tip top mesti cairkan! Bukan itu sahaja, jika isteri manja sikit dan suka belainya, tentu ada hadiah surprised buat isteri (ikut kemampuan ye).

Ramai isteri tak tahu rahsia terbesar suami sendiri

1. Suami ni sebenarnya tak pernah membesar. Yang membesar cuma ego dan rasa tanggungjawab je. Suami masih seorang anak ummi, anak mama dan anak ibunya. Sebab tu mereka ni wajib taat ibunya sampai ke mati.

2. Suami masih perlukan pelukan kasih sayang dan masih perlukan belaian. Tak percaya cuba la belai rambut suami masa dia tengah nak tidur, keesokannya dia akan manja lain macam dengan isterinya sendiri. Silap-silap gelang emas menanti.

3. Suami perlukan ruang peribadi untuk si isterinya hormati. Pernah dengar istilah Man cave? Haa, lelaki ni memang secara psikologi perlukan ‘gua’ peribadi mereka sendiri walaupun dah berkahwin dan beranak pinak sekalipun. Dalam tu la biasanya mereka bertenang, menyusun strategi baru, dan melarikan diri daripada tekanan persekitaran dan emosi buat seketika.

InsyaAllah kalau isteri boleh hadam dan faham rahsia suami masing-masing ni, senang la nak handle dan faham cara nak ceriakan kembali suasana rumahtangga yang mungkin dah pudar ditelan waktu dan kesibukan kerja.

p/s : Cuba la tag suami korang tapi percaya la tak ramai sanggup nak mengaku. Hilang la macho kan..Amal tips saya bagi malam ni terus ye. Sambil belai ubun-ubun dan rambut suami masa tengah tidur tu bisik la kata-kata ni ” Abang, gelang omeh satu ye besok “. Kalau suami korang angguk kecil, rezeki raya korang la tu. Cuba tau!


Tak Nak Kena Cucuk! Nervous Budak Lelaki Ni Tak Boleh Ajak Bincang. Lucu!

Biasanya anak lelaki, ibu ayah akan cakap kena kuat dan berani. Jangan nangis nanti malu orang perempuan tengok. Tetapi gelagat seorang anak lelaki ini sungguh mencuit hati apabila ‘menyelamatkan diri’ daripada menerima suntikan imunisasi di sekolah.

Gelagatnya memang tak boleh ajak bincanglah! Apabila balik sendiri ke rumahnya dengan menggunakan basikal sepupunya. Rumahnya yang berdekatan dengan sekolah membolehkan dia berbuat demikian.

Pujukan ibu bapanya agar memujuknya membuka pintu tidak berhasil, sebaliknya berulang kali mengatakan tidak mahu dicucuk.

Malah video berdurasi 3 minit ni yang telah memcuit hati ramai ini telah viral. Lucu!

Ada budak lari dari sekolah weh takut kena cucuk , habis rumah dia kunci weh . Cikgu kejar naik kereta sampai . Adoi lawaknya , share weh . Kita Kasi viral

Menurut ibunya, Nurul Irrma Ryana Mohammad, 30, kejadian itu berlaku jam 11 pagi ketika dia sedang bekerja di sebuah kedai tidak jauh dari rumahnya.

“Waktu dia lari tu, dia cari saya di kedai, saya tanya kenapa? Dia cakap takut kena cucuk.

“Bila dia nampak kereta guru tiba di rumah, dia terus masuk ke dalam rumah kunci semua pintu.

“Semalam di sekolah, murid tahun satu perlu menerima suntikan awal iaitu vaksin kancing gigi. Sebelum ini, dia tidak fobia mana-mana suntikan tetapi mungkin semalam, Farid lihat kawan-kawannya menangis, tu sebab dia lari dari sekolah dan sembunyi di rumah.“

Ada ke anak orang pekan yang lari dari sekolah sebab takot kena cucuk ? Cikgu dan guard kejar sampai rumah weh😂😂😂 basikal siapa ntah anak sedara aku rembat weh . Meh kongsi cerita pengalaman korang weh 👇


Bawa Anak-Anak Melawat Tempat Membesar Di Flat, Alif Satar Titip Pesan “Jangan Pernah Lupa Asal Usul”

Siapa sangka selebriti serba boleh dan sering dijadikan inspirasi orang ramai, Alif Satar rupanya pernah menetap di kawasan perumahan flat di Wangsa Maju ketika usianya masih kecil dahulu.

Perkara ini dikongsikan oleh Alif sendiri dalam satu temu bual bersama pelakon, Amelia Henderson yang mengakui bahawa dia seorang budak flat.

Demi mengingati semula memori lama di flat tersebut, Alif baru-baru ini memuat naik gambar dia yang membawa keluarga kecilnya melawat ke kawasan rumah tersebut dan berkongsi kisah di mana dia menetap di rumah tersebut sejak tahun 1990 sehingga umurnya mencecah darjah satu kemudian berpindah ke luar negara demi mengikuti ibu bapanya yang mendapat tawaran belajar di United Kingdom (UK).

“Baru-baru ini Alif ada bagi tahu waktu interview dalam studio sembang dengan Amelia Henderson yang Alif adalah salah seorang budak flat.

“Ni haa Blok E1, Wangsa Maju seksyen 2. Kami tinggal sini dari tahun 1990 sampai darjah satu sampai 1997 kemudian kami berpindah ke UK sebab dapat scholarship belajar sana.

“Balik dari UK, kami duduk balik wangsa maju sampai tahun 2000. Baru la pindah ke Hartamas. Babe, kat sini lah Alif membesar waktu kecil dulu. Macam-macam memori Alif kumpul dekat sini.

“Paling best bila bawak anak-anak jalan haritu, rupanya jiran-jiran lama dulu pun dok ada lagi kat sini. Kind loving people they all are, and I wish them all the best,” tulisnya.

Sementara itu, Alif sempat menitipkan pesanan kepada pengikutnya untuk sentiasa merendah diri dan tidak bongkak sekiranya telah berjaya kelak.

“Doesn’t matter how high you soar, never forget your roots.. Hormat orang tua, hargai cikgu-cikgu. Appreciate and remember the people who got you there along the way,” tambahnya.

Meninjau di ruangan komen, rata-rata orang ramai termasuk selebriti memuji sifat rendah diri pelantun lagu ‘Cukup Indah’ itu. Malah, ramai dalam kalangan mereka yang melabel Alif sebagai selebriti contoh kerana bukan sahaja berbakat dalam dunia seni hiburan, tetapi juga mempunyai keperibadian diri yang mulia.

Sumber : Instagram Alif Satar


Bila Sakit Tekak Tonsilitis,Minum Air Suam. Ikut Panduan Doktor Ini.

Tonsil adalah kelenjar yang berada di belakang mulut dan bahagian atas tekak. Mereka membantu untuk menapis kuman bagi untuk mencegah jangkitan dalam badan. Ini bermakna sebelum kuman masuk dalam badan melalui jangkitan pada mulut dan tekak, tonsil akan membengkak supaya antibodi dapat membunuh kuman tersebut.
.
Pada mulanya, bengkakan tonsil mungkin tidak menimbulkan rasa sakit dan tidak perlu dirawat dengan ubat antibiotik. Ini kerana jangkitan kuman itu tidak kuat dan sistem daya tahan tubuh dapat membunuh semua kuman tanpa masalah.
.
Bagi mereka, cara terbaik ialah dengan minum air mineral yang tidak sejuk secukupnya antara 1.5-2.0 L. Air dan mineral dapat membantu meningkat sistem daya tahan dalam tubuh. Selain dari air mineral, mereka juga digalakkan minum air suam seperti teh halia atau teh lemon yang suam, kerana ia memberikan kelegaan dan menggalakkan penyembuhan.
.
Air sejuk seperti jus yang sejuk atau aiskrim biasanya digalakkan pada pesakit yang baru saja menjalani pembedahan buang tonsil kerana air yang sejuk dapat menghentikan pendarahan akibat tisu disekeliling tonsil yang cedera akibat pembedahan.
.
Pesakit juga boleh berkumur dengan air garam yang suam atau menggunakan sebarang antiseptic yang boleh digunakan untuk berkumur. Menghisap lozenges (mengandungi bahan benzokain) adalah untuk mengurangkan rasa sakit, bukannya rawatan untuk membunuh kuman. Lozenges juga tidak sesuai diberikan kepada kanak-kanak kerana dibimbangi mengalami risiko tercekik.
.
Ubat tahan sakit dan ubat demam seperti paracetamol dan panadol (acetaminophen) boleh diberikan jika pesakit merasa sakit ketika menelan dan mengalami demam yang tidak tinggi.
.
Sesetengah orang yang mengalami jangkitan kuman pada tonsil yang berulang mungkin memerlukan pembedahan untuk membuang tonsil (tonsillectomy).
.
Suplemen seperti vitamin C dan E boleh digunakan. Ia tidak bertindak sebagai rawatan membunuh kuman tetapi membantu mempercepatkan penyembuhan.

IBU BAPA KENA ALERT

Tanda-tanda tonsillitis yang mungkin bahaya dan perlukan pemeriksaan doctor dan diberikan rawatan ubat antibiotik ialah :

1. Air liur yang meleleh secara berlebihan pada anak kecil

2. Demam, terutama pada suhu 101 ° F atau lebih tinggi

3. Nanah di bahagian belakang tekak

4. Ruam merah yang kasar, terutama pada lipatan kulit

5. Kesukaran menelan sehingga tidak selera untuk makan

6. Mengalami masalah pernafasan yang teruk

7. Kelenjar di leher yang membengkak dan rasa sakit
.
Kesimpulannya tonsillitis hanya perlu rawatan antibiotic jika doctor merasakan ia adalah jangkitan kuman bakteria dan berada di peringkat memerlukan. Bagi pesakit saya yang mengalami rasa sakit tekak, banyakkan minum air suam. Insya ALLAH ubat antibiotic dapat dielakkan.
.
Rujukan : Tonsils and adenoids. Wetmore RF. In: Kliegman RM, Behrman RE, Jenson HB, Stanton BF, eds. Nelson Textbook of Pediatrics.19th ed. Philadelphia, Pa: Saunders Elsevier; 2011:chap 375.


Buat Kerja Rumah Memang Penat, Tapi Itulah Lubuk Pahala!

Yakinlah kerja rumah bagi seorang isteri memang tidak akan pernah siap. Ada sahaja yang perlu dibuat, dan semua ini sungguh memenatkan. Mengeluh panjang sekali sekala itu biasa, namun jika setiap waktu ada sahaja yang dirungut,  itu bukan dapat melegakan keletihan. Malah menambahkan beban semata-mata.

Namun alangkah tenang dan lapangnya hati kita sekiranya melihat daripada sisi berbeza.

Bukankah setiap pekerjaan yang dilakukan dengan ikhlas pasti ada ganjarannya dariNya.

Sila baca juga, perkongsian daripada seorang isteri ini untuk sama-sama kita jadikan inspirasi bersama dalam menjalankan tanggunjawab sebagai isteri dan anak agar semua itu menjadi lubuk pahala.

Buat kerja rumah memang penat. Tambah kalau kau kena hadap kerja-kerja tu 24 jam. Belum masuk lagi peel anak-anak yang dambakan perhatian kau. Allah, tak boleh berenggang lansung!

Mandi pun ala kadar, makan pun tak sempat nak kunyah sempurna. Dah serupa ular sawa, asal telan saja.

Percayalah, bukan kau seorang lalui benda ni. Semua ibu pun berdepan rasa yang sama. Letih, penat, takde me-time, serabai, bahkan kau lupakan juga kesihatan diri sendiri demi suami dan anak-anak.

Kalau kau pandang ini sebagai jalan untuk kau ke syurga, kau pasti akan senyum sampai telinga. Hilang penat dan lelah sebab kau tahu penat kau selama ini berpahala.

Setiap orang, jalan syurganya berbeza. Para ilmuan, jalan syurganya dengan menyebarkan ilmu. Banyak masa dihabiskan untuk berjumpa masyarakat dan sebarkan manfaat. Itu jalan dia. Kau jangan cemburu buta.

Sebab jalan syurga kau juga ada. Betul-betul di depan mata. Kalau menghadap karenah anak-anak pun kau dah merungut sebakul, cuba kau pandang semula mata anak-anak kau yang comel tu.

Mereka sihat! Cergas! Aktif! Kau nak bising apa? Kau nak tengok anak-anak kaku atas katil tak bergerak dengan wayar berselirat? Atau kau nak anak-anak cuma menelan susu tanpa dapat menjamah masakan kau yang sedap tu?

Faham yang kau penat. Penat kau itulah lubuk pahala. Dah alang-alang penat, biarlah penat yang berpahala. Hati senang, jiwa ceria, insya-Allah tersedia pula tempat untuk kau di syurga.

Sumber : SriAjilahSamsir
Mengeluh sekali-sekala tu, biasa.


Gambar Passport,Tak Perlu Pergi Studio. Boleh Tangkap & Print Sendiri. Mudah Je!

Awal persekolahan biasanya guru-guru perlukan beberapa keping gambar anak-anak berukuran passport untuk tujuan rekod di sekolah. Biasanya juga, kita sebagai ibu bapa akan pergi ke sudio gambar untuk melakukan proses tersebut.

Namun tahukah anda, dengan telefon bimbit juga anda boleh hasilkan gambar passport sendiri. Tentunya cara  ini lebih memudahkan ibu bapa dan apa yang lebih penting kosnya jauh lebih murah. Tidak dengan itu, gambar pun kita boleh touch up sendiri, nampak lebih cantik hasilnya!

Jadi ketahui cara dan tekniknya melalui perkongsian daripada Encik Bijen Mohd ini. Semoga perkongsian ini memberi manfaat.

Lepas siap edit gambar visa umrah untuk kami sekeluarga hari tu, beria isteri suruh buat tutorial cara nak buat gambar passport atau visa sendiri.

Katanya nak buka tahun baru ni, banyak nak pakai gambar. Budak-budak nak masuk sekolah. Manalah tahu boleh tolong jimatkan sedikit sebanyak perbelanjaan masuk sekolah untuk mak ayah.

Rasanya sekarang 8 keping gambar harganya mencecah RM10. Kalau ada 2-3 anak, dah berapa ringgit dah berhabis. Baiklah duit tu beli alat tulis, lagi bermanfaat.

Yang seronoknya buat gambar sendiri ni, boleh touch-up sampai puas hati. Kos pun murah, RM1-2 saja. Modal yang diperlukan hanyalah kamera smartphone, kesabaran, ketabahan dan kekreatifan. Heh!

Boleh ikuti langkah demi langkah dalam gambar di bawah untuk menghasilkan gambar yang cun macam artis Korea. Kah!

Tutorial

1. Mula-mula cari dinding putih. Kalau tak ada, pakai kain atau apa saja yang boleh dijadikan background warna yang dimahukan. Suruh objek berdiri biar ada jarak dengan dinding. Ini supaya kita dapat kesan bokeh pada dinding. So nanti tak nampaklah sangat tekstur dinding yang tak rata dan berdaki tu. Kalau bersandar di dinding (macam dalam gambar) nanti bayang-bayang jatuh. Banyak kerja nak edit balik.

2. Pasang kamera dan hadapkan ke wajahnya. Fokus betul-betul di muka sambil suruh dia senyum. Jangan ambil gambar terlalu dekat. Nanti wajah jadi cembung dan tak cun.

Tips: Kalau tangkap gambar bayi yang susah bagi kerjasama tengok kamera, cuba letak sticker yang menarik dekat dengan lens. InsyaAllah nanti dia pandanglah kamera tu.

3. Dah dapat gambar yang puas hati, editlah pakai Snapseed. Boleh main tool ‘Potrait’, ‘Head Pose’ dan ‘Healing’. Background putih di belakang tu boleh guna ‘Selective’ dan naikkan brightness sampai washout. Kalau gambar senget, pakai tool ‘Perspective’ untuk betulkannya.

4. Agak-agak dah cun macam artis Korea, kita crop gambar guna ratio 3:2. Pastikan muka memenuhi 70% ruang kalau untuk visa umrah.

5. Disebabkan background putih, moleklah sekiranya kita tambah frame supaya senang kerja memotong nanti. Dah selesai, terus Export > Save gambar tersebut.

6. Buka gambar tadi melalui app ‘EZ Passport ID Photo’. Sebenarnya nak guna app ni dari mula sampai habis pun boleh. Tapi feature dia terhad sikit berbanding ‘Snapseed’. Haa, sekarang kalau nak edit gambar background jadi warna lain pun boleh.

7. Akhir sekali, masukkan ukuran yang dikehendaki. Untuk gambar visa umrah yang saya buat ni, 40 x 60 mm. Bila disusun atas kertas saiz 4R, dapatlah 4 keping. Untuk kegunaan biasa, boleh susun bagi dapat 8 keping atas satu kertas.

8. Lepas tu jangan lupa save. File tadi boleh transfer masuk ke dalam pendrive ataupun emel je kat kedai gambar kalau diorang terima.

Tanya kedai kalau nak print gambar saiz 4R berapa ringgit. Jangan cakap nak print gambar passport. Harga standard RM1 saja sekeping. Lepas dah confirm harga, barulah beri file tadi untuk di-print.

9. Tak pun print je sendiri dekat rumah kalau ada printer gambar. Lagi jimat. Heh! Dah siap print, potonglah ikut ukuran yang sepatutnya. Semoga bermanfaat!

Terima kasih!

sumber : Bijen Mohd


“Anak Cakap Lain, Papa Faham Lain. Terhibur Baca.” Anak Minta Kurma Disangka Nak Date, Cerita Lee Chong Wei Undang Lucu!

Setiap kali Dato’ Lee Chong Wei (LCW) memuat naik perkongsian di media sosial miliknya, pasti membuatkan ramai terhibur. Tulisannya cukup melucukan dan ada sahaja kisahnya yangg membuatkan ramai geli hati.

Terbaru, LCW berkongsi cerita mengenai anak sulungnya yang meminta untuk makan buah kurma. Namun disebabkan anaknya ketika itu bercakap dalam bahasa inggeris, membuatkan dia salah faham yang anaknya mahu ‘date’.

Kisah tersebut mengundang kelucuan di kalangan warganet dan rata-rata menyifatkan anak bekas jaguh negara dalam sukan badminton itu kini banyak mewarisi sifat LCW selain wajah mereka juga mirip.

Bulan Ramadan menjelang. Chong Wei sekeluarga ingin mengambil kesempatan ini mengucapkan selamat menyambut Ramadan Al Mubarak kepada seluruh Muslimin dan Muslimat. Semoga bulan Ramadan yang suci ini memberi rezeki dan kekuatan baharu kepada semua, terutama ketika negara beransur ke phasa endemik. Marhaban Ya Ramadan, selamat menjalani Ibadah puasa.

Kepada non muslim, jom kita sama-sama memberi penghormatan kepada kawan-kawan kita yang menunaikan ibadah puasa. I pun sudah berpesan kepada Kingston agar lebih bertolak ansur ngan kawan-kawan melayu kelas dia terutamya sessi rehat di sekolah. Ingatkan cerita Syihan & Amli puasa last year.. yg x ingat scroll balik je.

Sidenote : Chong Wei dan Mew Choo juga telah membeli kurma untuk kawan-kawan Muslim, santapan berbuka puasa. Semalam baru beli, I pon letaklah kat atas meja makan. Kurma tu dalam kotak.

Tetiba Kingston muncul. Aku masa tu tengah baca berita kat telepon, sambil minum Teh Bawangchaji MY – 霸王茶姬 . Kingston tetiba tanya dalam English. Jarang dia pakai English.

Kingston :” Papa , can I have a date ?”

Tersembur teh aku. “ You are too young to have a date!! Anyway pretty or not first?“

Kingston :” Erm, skin a bit crumbled “

Me : “ Alamak old lady ka ?”

Kingston :” What old lady, I mean the date in the box.”

Baru then I tahu I dah dimalukan apabila I baca kotak kurma tu tertulis “Medjoul Dates”.

Selamat berpuasa!!!

祝福穆斯林朋友斋戒月斋戒功修顺利平安

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


‘Alert’ Bila Isteri Dah Penat! Dia Bukan Pembantu, Suami Juga Perlu Ambil Alih Urusan Rumah

Dalam perkahwinan, apa yang perlu suami isteri perlu memandang tinggi adalah sikap bekerjasama dan toleransi antara satu sama lain, terutamanya dalam pengurusan hal rumah.

Jika yang belum dikurniakan zuriat, mudah bagi isteri menguruskan rumah kerana hanya tinggal berdua dengan suami, jadinya walaupun isteri bekerjaya masih lagi mampu untuk uruskan rumah kerana tiada sebarang gangguan lain untuk difokuskan.

Berbanding jika dah ada cahaya mata, banyak yang perlu isteri fokuskan, manakan anak lagi perlu di pantau, rumah perlu dikemas, jika bekerjaya kena fikirkan hal kerja. Kalau semua ini isteri yang perlu handle, memang serabutlah!

Di sini lah suami perlu main peranan untuk saling bekerjsama, misalnya suami tolong jagakan anak ketika isteri sedang masak. Haa barulah hidup harmoni dan isteri pun tidak sentiasa dalam kepenatan! Seperti yang dikongsikan ole h Taufiq Razif ini, jom ikuti perkongsiannya.

Siapa kata cuci pinggan ni tugas isteri?

Isteri bukan cuci pinggan kerana itu tugas mereka tapi kerana ihsan mereka pada pasangannya. Dia kesian pada pasangannya yang dah berpenat lelah mencari rezeki untuk keluarga jadi sebagai tanda ihsan dan kasih sayang maka isteri lakukan juga.

Tapi itu bukan bermakna si suami menganggap ianya adalah kewajiban dan tugas hakiki seorang isteri. Kepenatan seorang isteri adalah real dan bukan main main!

Tanda tanda isteri dalam kepenatan :
– Jadi susah nak senyum
– Mudah marah marah
– Mudah melenting
– Susah nak bergurau dah
– Nafsu untuk bersama semakin menurun
– Selalu rasa diri gagal

Sebab itulah kata kunci perkahwinan adalah #BuatSamaSama
-Sama sama cuci pinggan mangkuk
-Sama sama jaga anak
-Sama sama jaga rumah
-Sama sama kemas katil
-Sama sama buang sampah
-Sama sama mop lantai
-Sama sama susah
-Sama sama senang

Ingat, berkahwin bukannya untuk mencari pembantu. Berkahwin adalah untuk menenangkan dan mententeramkan jiwa dua individu!

Sumber : Taufiq Razif